text:
ven.
19
oct.
2012
“Twahamagariwe gutangaza Ijambo ry’ukuri” (Papa Benedigito wa Cumi na Gatandatu, Ibaruwa Porta fidei, n.6)
Bavandimwe nkunda,
Ihimbazwa ry’Umunsi Mpuzamahanga w’Iyogezabutumwa rifite ubutumwa bwihariye muri uyu mwaka: Yubile y’imyaka 50 y’itangizwa rya Konsili ya Vatikani ya Kabiri, itangizwa ry’Umwaka wahariwe Ukwemera na Sinodi y’Abepiskopi ku iyogezabutumwa rishya. Ibyo uko ari bitatu bifasha Kiliziya kongera kugaragaza umugambi wayo wo kwitangana ubutwari n’ishyaka mu butumwa bugenewe abantu bose kugira ngo Ivanjili igere mu mpera y’isi.
Kuba inama ya Konsili ya Vatikani ya Kabiri yaritabiriwe n’Abepiskopi gatolika baturutse mu migabane yose y’isi, cyabaye ikimenyetso kigaragaza ko Kiliziya yogeye ku isi yose. Iyo nama yakiriye bwa mbere Abepiskopi benshi baturutse muri Aziya, Afurika, Amerika y’epfo na Oseyaniya. Abepiskopi b’abamisiyoneri n’aba kavukire kimwe n’Abashumba b’abakristu gatolika bakiri bake hamwe na hamwe, bagaragaje ko Kiliziya yageze mu migabane yose y’isi kandi batanze ibisobanuro ku mibereho y’ibyitwaga icyo gihe « Ibihugu bikennye ». Kubera ibyo bari bazi nk’Abashumba ba za Kiliziya zikivuka kandi zikiyubaka, kubera kandi ishyaka bari bafitiye Ingoma y’Imana, bagize uruhare rugaragara mu kumvikanisha ko kogeza Inkuru Nziza mu bantu bose ari ngombwa kandi ko byihutirwa;bityo bagira uruhare rwihariye mu gushimangira mu nyigisho zireba Kiliziya ko ibereyeho iyogezabutumwa.
Inyigisho kuri Kiliziya yamamaza ubutumwa
Iyo myumvire y’iyogezabutumwa iracyariho. Yatejwe imbere n’ibitekerezo byatanzwe mu rwego rwa tewolojiya n’ikenurabushyo kandi biragaragara ko bigikenewe ku buryo bwihutirwa kubera ko abataramenya Kristu bakiri benshi. Nk’uko byavuzwe n’Umuhire Yohani Pawulo wa Kabiri ku byerekeye agaciro gahoraho k’umurimo w’iyogezabutumwa, « Abantu bategereje Kristu ntibagira ingano ». Yakomeje agira ati: «Ntidushobora kugira umutima utuje mu gihe abavandimwe bacu batagira ingano bataramenya urukundo rw’Imana kandi na bo baracunguwe n’amaraso ya Kristu » ( Ibaruwa Redemptoris missio, n.86). Nanjye ubwo natangazaga Umwaka wo kuzirikana Ukwemera, navuze ko Kristu « muri ibi bihe kimwe no mu byo hambere atwohereza mu mayira yose kwamamaza Inkuru Nziza ye mu batuye isi » (Ibaruwa Porta fidei, n.7). Nk’uko kandi byavuzwe n’Umugaragu w’Imana Papa Pawulo wa Gatandatu, kwamamaza Inkuru Nziza « ntabwo ari umurimo wa Kiliziya wahabwa agaciro gake, ahubwo ni inshingano yahawe na Nyagasani Yezu kugira ngo abantu bose bemere kandi baronke umukiro. Koko rero ubwo butumwa ni ngombwa, burihariye kandi ni indasimburwa » (Ibaruwa Evangelii nuntiandi, n.5). Dukeneye rero kongera kugira ishyaka ryo kogeza Inkuru Nziza nk’iryaranze abakristu ba mbere, nubwo bari bake kandi badafite kirengera, bashoboye kwamamaza Ivanjili ahantu hose bari bazi, mu magambo no mu bikorwa.
Ntawagombye rero gutangazwa n’uko Konsili ya Vatikani ya Kabiri kimwe n’Inyisho z’Ubuyobozi bwa Kiliziya zakurikiyeho zibanze cyane ku murimo w’iyogezabutumwa Kristu yashinze abigishwa be kandi ugomba kwitabirwa n’umuryango w’Imana wose: Abepiskopi, abapadiri, abadiyakoni, abiyeguriyimana n’abalayiki. Inshingano yo kogeza Inkuru Nziza ku isi hose ireba mbere na mbere Abepiskopi bo bashinzwe by’umwihariko Iyogezabutumwa ku isi nk’abagize urugaga rw’Abepiskopi kandi nk’Abashumba ba za Kiliziya zihariye. Koko rero « ntibatorewe diyosezi zabo gusa, ahubwo banatorewe kugeza umukiro kuri bose » (Yohani Pawulo wa Kabiri, Ibaruwa Redemptoris missio, n.63); « ni intumwa z’ukwemera, ziyobora kuri Kristu abayoboke bashya (ad gentes, n.20) kandi « bagaragaza umugambi n’ishyaka by’Umuryango w’Imana witangira iyogezabutumwa, ku buryo abagize diyosezi yose bahinduka abogezabutumwa » (ibid., n.38).
Iyogezabutumwa ni umurimo w’ibanze.
Umurimo w’Umushumba mu byerekeye kwamamaza Inkuru Nziza ntugarukira ku bushyo yaragijwe cyangwa ku bapadiri n’abalayiki batizwa izindi diyosezi. Ubwo butumwa bugomba kureba imirimo yose ya Diyosezi, inzego zose, muri make imibereho yayo yose n’ibikorwa byayo aho biva bikagera. Konsili ya Vatikani ya Kabiri yabisobanuye neza ndetse n’Inyigisho z’Ubuyobozi bwa Kiliziya zakurikiyeho zarabishimangiye. Ibi bisaba ko Diyosezi ihuza imibereho yayo, igenamigambi ryayo na gahunda zayo ikazihuza n’uwo murimo w’ibanze w’iyogezabutumwa, by’umwihariko muri iyi si yacu ihora ihindagurika. Ibi bireba kandi imiryango y’abiyeguriyimana n’iyindi miryango ya Kiliziya: ibice byose binyuranye kandi bitandukanye bya Kiliziya bigomba kumva ko bihamagarirwa cyane kwitangira ubutumwa bwa Nyagasani bwo kwamamaza Ivanjili kugira ngo Kristu amenyekane hose. Twebwe Abashumba, abiyeguriyimana n’abakristu bose tugomba gutera ikirenge mu cya Pawulo intumwa, we « mbohe ya Kristu kubera mwebwe, abavuye ishyanga… » (Ef 3,1), witanze akababara kandi akarwanira ko Ivanjili igera mu banyamahanga ( reba Kol 1,24-29 ), yakoresheje imbaraga ze zose , igihe cye cyose n’ibye byose kugira ngo yamamaze Inkuru Nziza ya Kristu.
Muri iki gihe kandi, ubutumwa bugenewe bose bugomba kuba icyerekezo gihoraho n’ishingiro ry’ibikorwa byose bya Kiliziya, kubera ko Kiliziya irangwa no kwemera Amayobera y’Imana yigaragarije muri Kristu kugira ngo atuzanire umukiro, ikarangwa kandi n’umurimo wo kumwamamaza no kumubera abahamya kugeza igihe azagarukira. Kimwe na Pawulo Mutagatifu tugomba kwita ku bari kure yacu, bataramenya Kristu kandi batarumva ko Imana ari Umubyeyi wabo; ntitugomba ariko kwibagirwa ko « ubufatanye mu iyogezabutumwa butera imbere biturutse ku mikorere mishya yigaragariza mu mfashanyo no kugira uruhare rugaragara mu iyogezabutumwa » (Papa Yohani Pawulo wa Kabiri, Ibaruwa Redemptoris missio, n. 82). Ihimbazwa ry’Umwaka wahariwe kuzirikana ukwemera n’irya Sinodi y’Abepiskopi ku iyogezabutumwa rishya bizatubera umwanya mwiza wo kuvugurura ubufatanye mu iyogezabutumwa, cyane cyane mu byerekeye kurigiramo uruhare rufatika.
Ukwemera kubanziriza iyogezabutumwa.
Kwiyemezakwamamaza Yezu Kristu bidusaba gusubiza amaso inyuma kugira ngo tumenye ibibazo, ibyifuzo n’amizero byaranze amateka ya muntu Kristu agomba guha inzira ziboneye kandi akabibera umugenga. Ubutumwa bwe buhoraho, bureba amateka y’abantu kandi bushobora kubonera igisubizo ingorane zikomeye za buri wese. Niyo mpamvu Kiliziya mu bice byayo byose igomba kumva ko « ubwinshi bw’abantu bategereje Inkuru Nziza n’ibibazo byinshi byugarije isi biyisaba gufata ingamba nshya kugira ngo ishobore kwamamaza Ijambo ry’Imana ku buryo ryera imbuto nyinshi » (Papa Benedigito wa 16, Ibaruwa Verbum Domini, n. 97). Ibi bisaba ko mbere na mbere abantu bemera Ivanjili ya Yezu Kristu ku buryo buvuguruye, umuntu ku giti cye n’abantu muri rusange « muri ibi bihe bihindagurika turimo » (Ibaruwa Porta fidei, n.8).
Imwe mu nzitizi mu guteza imbere iyogezabutumwa ni ihungabana ry’ukwemera mu bihugu byabanjemo ubukristu, ndetse no mu bindi bihugu bisonzeye Imana kandi bigomba kugezwa ku mugati w’ubuzima no ku isoko itanga ubugingo, nka wa Munyasamariyakazi wahuye kandi waganiriye na Yezu ku iriba rya Yakobo. Nk’uko bivugwa mu Ivanjili ya Yohani, inkuru y’uyu mugore ifite icyo itubwira cyihariye (reba Yh 4,1-30): Yezu yamusabye amazi yo kunywa maze aboneraho kumubwira iby’andi mazi afite ubushobozi bwo kumara inyota burundu. Uwo mugore ntiyahise asobanukirwa, yakomeje kumva ko amubwira amazi asanzwe; ariko buhoro buhoro Nyagasani yamuyoboye mu nzira y’ukwemera, yamugejeje aho amenya ko ari Umukiza. Kuri iyi ngingo Mutagatifu Agustini yagize ati:« Nyuma yaho yakiriye Kristu Nyagasani mu mutima we, nta kindi yari gukora usibye gusiga ikibindi cye, no kwihutira kwamamaza inkuru nziza (In Ioannis Ev., 15,30). Kumenya Kristu muzima umara inyota bibyara umugambi wo kumenyesha abandi ibyishimo byo kubana na we no kumwamamaza kugira ngo na bo bamwimenyere ubwabo. Ni ngombwa kurushaho kugira ishyaka ryo kwamamaza ukwemera kugira ngo iyogezabutumwa rishya ritere imbere muri za Kiliziya no mu bihugu byabanjemo ubukristu, ubu bikaba bigenda biteshuka ku Mana; bityo bigashobora kongera kugira ibyishimo biturutse ku kwemera. Guharanira iyogezabutumwa bigomba guhabwa umwanya ukwiye mu mirimo ya Kiliziya no mu buzima bwa buri mukristu: iryo yogezabutumwa ni ryo rigomba kuturanga kubera ko ritureba mu gihe turyakira no mu gihe turyitangira. Ingingo shingiro y’iyogezabutumwa ntihinduka : Kwamamaza Kristu wapfuye akanazuka kugira ngo akize isi; kwamamaza urukundo rw’Imana nyakuri kandi rutagereranywa ku bantu bose. Uko kwemera kujurijwe muri Yezu Kristu, Mwana uhoraho kandi w’ikinege woherejwe ku isi, utihungije ubukene bwa kamere muntu, yarayikunze kandi ayikiza icyaha n’urupfu igihe yitanze ubwe ku musaraba.
Muri uwo mugambi w’urukundo wuzurijwe muri Kristu, kwemera Imana byabaye ingabire n’iyobera bigomba kwakirwa mu mitima no mu buzima bwacu kandi tugomba iteka gushimira Nyagasani. Ariko ukwemera ni ingabire duhabwa kugira ngo tuyigeze ku bandi; ukwemera ni italenta twakira kugira ngo ibyare inyungu; ni urumuri rutagomba gupfukiranwa ahubwo rugomba kumurikira inzu yose; ni ingabire ikomeye twahawe mu buzima bwacu kandi tudashobora kwikubira.
Iyogezabutumwa rijyana n’ibikorwa by’ urukundo.
Pawulo Intumwa yagize ati : « Ndiyimbire rero niba ntamamaje Inkuru Nziza ! » (1 Kor 9, 16). Iryo jambo ryumvikana kuri buri mukristu no muri za Kiliziya hirya no hino ku isi. Ndetse muri za Kiliziya zigishingwa, umurimo w’iyogezabutumwa witabwaho n’ubwo bwose bagikeneye abamisiyoneri. Abapadiri benshi, abiyeguriyimana bo hirya no hino ku isi, abalayiki benshi ndetse n’abashakanye bava mu bihugu byabo no muri za kiliziya z’iwabo bakerekeza muri kiliziya z’ahandi kugira ngo bahamye kandi bamamaze izina rya Kristu, we abantu bose bakesha umukiro. Ibyo ni ikimenyetso cy’ubumwe bukomeye, ubufatanye n’urukundo muri za Kiliziya kugira ngo buri muntu ashobore kumva kurushaho Inkuru Nziza ikiza no kwegera Amasakaramentu, yo soko y’ubuzima nyakuri.
Ku bw’icyo kimenyetso gikomeye cy’ukwemera kwigaragariza mu rukundo, ndibutsa kandi ngashimira Ibikorwa by’ Ibiro bya Papa bishinzwe Iyogezabutumwa : ni umuyoboro w’ubufatanye mu iyogezabutumwa rya Kiliziya yose. Binyuze mu bikorwa by’ibyo Biro, kwamamaza Ivanjili bijyana no gufasha mugenzi wacu, kugoboka abakene, gutera inkunga mu burezi kugera mu batuye mu midugudu ya kure , gutanga ubufasha mu byerekeye ubuvuzi, gukumira ubukene, gusubiza agaciro abahawe akato, gushyigikira iterambere, kurwanya amacakubiri ashingiye ku moko no kubaha ubuzima bwa muntu kuva agisamwa.
Bavandimwe nkunda, ndasaba ko Roho Mutagatifu amurikira ibikorwa by’Iyogezabutumwa, by’umwihariko abaryitangira, kugira ngo Ingabire y’Imana ibihe inzira iboneye mu mateka y’isi. Hamwe n’umuhire John Henry Newman, ndasaba ngira nti : « Nyagasani, herekeza abogezabutumwa bawe bari mu bihugu bikeneye kumenya Inkuru Nziza ; bahe amagambo akwiye ; umurimo wabo uwuhe kwera imbuto ».
Bikira Mariya, Umubyeyi wa Kiliziya n’Inyenyeri imurikira Abogezabutumwa, nabe hafi y’abamamaza Ivanjili bose.
Bikorewe i Vatikani, ku wa 6 Mutarama 2012.
Umunsi mukuru w’Ukwigaragaza kwa Nyagasani
Papa Benedigito wa XVI
Byahinduwe mu kinyarwanda n’itsinda rya OPM-Rwanda.


c: text/html

text:
Mugihe utangiye ubucuruzi, wisanga ukora akazi kenshi cyane gatandukanye; urugero, niwowe ugurisha, niwowe wakira amafaranga, ninawe uhereza abakiriya ibyo baguze. Ninawe wishyura abakozi kandi ninawe urangura. Ukora ibintu byinshi bitandukanye, igihe ibi rero utabishoye ntabwo wifuza ko waba umucuruzi wo kuri uru rwego. Soma urutonde rukurikira rugaragaza ibintu ugomba gutekerezaho buri munsi.
Uzakora nk’umwakirizi: Mwitangiriro; uzakira telefone, uzabika amadosiye, ugure ibikoresho, ujye gusorera ibicuruzwa n’ibindi byinshi.
Uzakora nk’ushyinzwe kwamamaza cyangwa gushaka isoko. Niwowe ufite inshingano zogukora ubushakashatsi ukamenya uko wahangana n’abandi bakora ibyo ukora noneho ukareba icyo wakongeraho ukareshya abakiriya. Ugomba kwandika amatangazo, ukegera abandi bacuruzi, nundi wese waba umukiriya cyangwa se umuterankunga.
Kwishyuza abagufitiye amadeni: ugomba gushaka uburyo bwo kwishyuza abantu bagufitiye amadeni. Bishobora kugusaba gutelefona kenshi, kohereza impapuro zishyuza, cyangwase nigihe biringombwa ukarega abatakwishyura mu nkiko.
Uzakora nku mucunga mari: ugomba gukurikirana amadosiye yawe yose. Kugera amafaranga yawe kugeza no ku giceri, ugatunganya impapuro zishyurirwaho imisoro, kandi ukanamenya uko umutungo wawe uhagaze.
Gukora igenamigambi: niwowe ukora igenamigambi ry’ubucuruzi bwawe ukanahindura ukurikije umutungo ufite, cyangwase uko uzajya mu zabukuru.Ugomba guteganyiriza ibihe biri imbere kuko utaba uzi icyo biguteganyiriza.
Kuba umunyamategeko: ntabwo ugomba kwibera umunyamategeko ariko ushobora kumenya amategeko arebana n’ubucuruzi bwawe. Niba ufite abakozi ukoresha, menya amategeko abagenga ejo bitazaguteza ikibazo.
Niwowe byose bireba: Ugomba kuba umuyobozi urebwa naburi kintu cyose gikorerwa aho. Uregero igihe abakozi bagomba kuruhuka, abarwayi, ubwishingizi bwabakozi nibikoresho, imisoro nibindi byinshi. Muri mace ibi byose birareba wowe nka nyir’umushinga wu bucuruzi.
Uba umwakirizi w’imisoro: igihe udandaza, ugomba kuba wakira n’umusoro wa leta, ugatanga umusoro kubihembo byabakozi nawe ukawitangira ku bihembo wihemba.
Related Posts by Categories

robotstxt: allowed

filter: keep


text:
Ha Uwiteka Umwanya Wa Mbere Mu Buzima Bwawe!
Abwira bose ati, Umuntu nashaka kunkurikira niyiyange, yikorere umusaraba we iminsi yose, ankurikire (Luka 9:23).
Imana yerekanye urukundo idukunda itanga Umwana wayo, Yesu, ngo adupfire ku
bw’ibyaha byacu. Yesu yaje mu isi maze atanga ubuzima bwe ku bwacu,
yumvira ugushaka kwa Data. Yarabitangaje muri Yohana 15:13 “Nta wufite urukundo ruruta urw’umuntu upfira inshuti ze.” Yaradukunze maze atanga ubuzima bwe ku bwacu. Ni iki twamwitura?
Arashaka ko umukurikira n’umutima wawe wose; ni icyo gusa agusaba. Yaravuze muri Matayo 16:24 ati, "…Umuntu nashaka kunkurikira yiyange, yikorere umusaraba we ankurikire.” Kwikorera umusaraba wawe bivuze kwiyanga; ibyo bisobanye ko ureka kubaho ku bwawe maze ugatangira kubaho ku bwe. Ukwiye kureka akaba Umwami w’ubuzima bwawe muri byose. Agomba kugira ijambo rya nyuma mu birebana na we
byose. Uko niko umuha umwanya wa mbere mu buzima bwawe; icyo ni cyo
asaba, kandi ntazemera ikiri munsi y’icyo, kuko ni Umwami.
Kuba Umwami bisobanuye ko ari Umugenga kandi akaba n’Umutware; ni we ufite
kuganza, kandi tugomba kumukorera no kumwumvira. Menya Yesu kandi ugendane na We buri munsi nk’Umwami mu muryango wawe, mu bucuruzi bwawe,
mu masomo yawe, mu kazi kawe, mu butunzi bwawe, mu mwuga wawe, mu
rushako rwawe, mu nzozi zawe no mu byo wifuza kugeraho, n’ibindi byose
birebana n’ubuzima bwawe. Ni We Mana y’inyabwenge gusa, ku bw’ibyo
gendera mu gushaka kwe, inama n’ubwenge bwe, kandi azagufasha kubaho mu
buzima unyuzwe.
Kwatura MwamiYesu ushimwa, ndemera n’umutima wanjye wose kandi ndatuye n’akanwa kanjye ko uri Umwami w’ubuzima bwanjye. Ngendera mu kumenya no
guhishurirwa Ubutware bwawe ku buzima bwanjye uyu munsi, n’iminsi yose
y’uyu mwaka. Hallelujah!
Ni cyo cyatumye Imana imushyira hejuru cyane ikamuha izina risumba ayandi mazina yose, kugira ngo amavi yose apfukame mu izina rya Yesu, ari ay’ibyo mu ijuru, cyangwa ay’ibyo mu isi, cyangwa ay’ibyo munsi y’isi, kandi indimi zose zihamye ko Yesu Kristo ari Uwiteka, ngo Imana Data wa twese ihimbazwe. (Abafilipi 2:9-11)
Pastor Anita


text:
Amazina ye nyakuri yitwa Christopher Dwayne Tomlin.Yavutse ku itariki ya 4 Gicurasi 1972.Avukira ahitwa Grand saline,muri Leta ya Texas ho muri Leta zunze ubumwe za Amerika.Ni umuhanzi ukunzwe na benshi ku isi. Uyu muhanzi w’umunyamerika mu ndirimbo zihimbaza Imana,ni umuramyi,umwanditsi w’indirimbo wabashije kugurisha ibihangano bye birenga miliyoni 30.Yahoze mu buyobozi bw’itorero Stone Community Church.Nyuma yaje gusinya mu nzu itunganya umuziki yitwa ... Read More »
AMATEKA Y’ABAHANZI
Mu myaka 20 imaze ikorera Imana , Korali El Bethel igiye kumurika alubumu ya mbere y’amashusho ( DvD )
Chorale El Bethel yemeza ko igihe kigeze ikamurika umuzingo wayo wa mbere w’Amashusho , nyuma y’imyaka 20 ibayeho nkuko byatangajwe n’umuyobozi wayo mukuru wemeza ko bamaze kwandika no gutunganya indirimbo zisaga 200 . Chorale El Bethel nimwe mu makorali akorera umurimo w’ Imana ku mudugudu wa ADEPR Kacyiru, Paruwasi Kacyiru, Akarere ka Gasabo , Ururembo rw’ umujyi wa Kigali. Umuzingo ... Read More »
Ayo ni amagambo nkoresha mu bihe byanjye bikakaye ….. Aline Gahongayire
Nkuko akunze kumvikana mu bantu yatura amagambo yo gukomeza no gusubiza imbaraga mu bantu , umuhanzikazi Aline Gahongayire yongeye gukora mu mfuruka z’umutima we atangaza amagambo yuzuye imbaraga zo guhindura imitima yarishegeshwe n’agahinda. Ati :” Ayo ni amagambo nkoresha mu bihe byanjye bikakaye , birashoboka ko ibi bihe kuri wowe bikakaye. Ukaba ubona Izuba cyangwa imvura nk’abandi ariko bikamera nkaho ... Read More »
Theo Bosebabireba ,Liliane Kabaganza ,The worshipers na Come to Jesus bazahurira mu gitaramo cyateguwe na VIM.
Urubyiruko rw’Itorero Victory International Ministries ( VIM ) rwateguye igitaramo cyo kuramya Imana bise ” Fire Gospel Concert “. Nkuko bigaragara k’ubutumire bagejeje ku ibyishimo.com , aba bakozi b’Imana batangaza ko igiterane bateguye kizaba ku itariki ya 3 Nyakanga 2016 ku cyicaro cy’itorero giherereye mu karere ka Nyarugenge ahazwi nko mu biryogo , k’umuhanda werekeza kuri KIST. Umuyobozi w’urubyiruko mu ... Read More »
Shiloh Prayer Mountain church igiye kwizihiza isabukuru y’imyaka 6. Ibintu 6 bashimira Imana
Nyuma y’imyaka 6 ishize kuva itorero Shiloh Prayer church ritangijwe mu Rwanda, kuri ubu hateguwe ibirori byo kwizihiza isabukuru y’iyi myaka rimaze. Kuri uwo munsi abakristo b’iri torero bazaba bashima Imana yabanye nabo. Imyaka ibaye itandatu Imana itanze iyerekwa ndetse n’umuhamagaro kuri Pastor Olive Murekatete Esther ngo atangire ashumbe intama aho yaje gutangiza itorero Shiloh Prayer Mountain church, icyo gihe ... Read More »
Injiri Bora Choir, Uzayisenga Isaie n’abandi bakozi b’Imana bazaririmba mu gitaramo cyo kumurika DvD ya Korali Ibyiringiro.
Korali Ibyiringiro ibarizwa mw’itorero Methodiste Libre au Rwanda riherereye mu karere ka Kicukiro mu mujyi wa Kigali . Nyuma y’imyaka 7 ibayeho , abagize uyu mutwe w’abaririmbyi kuri iki cyumweru tariki 19 Kamena 2016 barapfundura agaseke bari bahishiye abakunzi babo n’abakunda indirimbo zihimbaza Imana muri rusange bashyira hanze Album yabo y’amashusho. Ni amateka adasanzwe , kuko kuva Korali Ibyiringiro yabaho ... Read More »
Korale Abahamya ba Yesu yo mu itorero ry’abadivantiste igiye gukora igitaramo cy’imbonekarimwe kizahuza amakorali atandukanye
Korale Abahamya ba Yesu yo mu itorero ry’abadivantiste b’umunsi wa karindwi, yamenyekanye cyane mu ndirimbo ‘Uwitwa Yesu’ igiye gukora igitaramo cyo gushyira ahagaragara album ya 7 ya Audio na DVD ya 4 “Barahirwa” icyo gitaramo kizaba kirimo n’andi ma korali akomeye ya hano mu Rwanda ndetse no hanze y’u Rwanda . Nk’uko umuyobozi w’iyi korali Sindambiwe John yabitangarije Issabato.com icyo ... Read More »
” Imana nzima yagaragaye ” — Reba kandi umenye ibiterane biri kubera muri Patmos of Faith Church
Mu itorero Patmos of Faith riherereye Mu karere ka Nyarugenge ho mu mujyi wa Kigali ,mu murenge wa Muhima hatangiye amasengesho y’uwagatanu w’ibitangaza ( Vendredi Miracle ) afite insanganyamatsiko igira iti ” Imana nzima yagaragaye ” . Aya masengesho aba buri wa gatanu , ahuruza abantu bavuye imihanda yose bazanye ibibazo byabo imbere y’Imana ngo ibisubize n’abarwayi ibakize mu izina ... Read More »
Ibirori byo kumurika Album ya Korali Salem bizabimburirwa n’ igiterane cy’iminsi itatu .
Korali Salem ikorera umurimo w’Imana muri ADEPR kuri Paruwasi ya Rusororo yateguye igiterane cy’ivugabutumwa rizamara iminsi itatu, kizasozwa bashyira ku mugaragaro indirimbo zibumbiye kuri Album bise “Umukiranutsi ararinzwe”. Iki giterane kizaba kuva kuwa Gatanu tariki ya 10-12 Kamena 2016 kuri Kabuga ville. Kizitabirwa n’amakorali akomeye nka Salem yo mu Gatsata , Isezerano ,Amazing Grace n’abahanzi nka Uzayisenga Isaie ,Stella Manishimwe ... Read More »
MUHIMA : “Pima urebe birashoboka ” isigaje iminsi ine igasozwa , imaze gukiriramo indwara , abandi bihana ibyaha babona ibitangaza.
Ku cyicaro cy’Itorero Patmos of Faith Church giherereye ku Muhima mu karere ka Nyarugenge mu mujyi wa Kigali , hakomeje kubera amasengesho yo kubohoka no kwakira ibitangaza mu busabane bw’abantu n’Imana binyuze muri mwuka wera . Aya masengesho y’iminsi mirongo ine ( 40 days ) asigaje iminsi ine gusa agasozwa amaze gukiriramo abantu batari bacye , abandi babohorwaho imbaraga za ... Read More »


text:
Mu gihe wubakirwaga kuberamo imurikagurisha mpuzamahanga mu kinyejana gishize, abaturage b’uyu mujyi bavugaga ko ari mbi bikabije, banasaba ndetse ko usenywa imurika gurishwa nirirangira, nyamara kuva ubwo umwubatsi wawukoze yari akiwufite mu bitekerezo yari awishimiye cyane kandi ntiyasibaga kuwuvugira no kuwuburanira kubashakaga kuwusenya ngo batawusenya.
Yari azi ko uzageraho ukaba mwiza bitangaje kandi ugakomera ku isi hose. Uyu munsi ni umwe mu nyubako z’igitangaza muri iyi si ya none kandi uhagaze nk’ikimenyetso cy’ishingiro cya Paris, umujyi w’ubufaransa. Umwubatsi wawubatse yitwa Alexandre Eiffel. Uyu munara we wamamaye yawubatse mu 1889.
Uko niko twashizweho n’ubuntu bwa Yesu mu yindi shusho ry’itorero, ari naryo yasigiye itsinda ry’abantu bake aribo bigishwa be, yavugiraga, akabasengera, kandi abategura kuzakwiza ubutumwa ku isi yose. Ku banyamahanga twasaga naho tudakwiye, tutihagije, tutanashoboye. Ariko Yesu umwubatsi w’itorero afite ishusho yaryo muri we kandi arariganisha mu kurushaho gukomera no kugira ubwiza burushijeho mu gihe azagaruka.
Christian Breaking News


text:
Nyamasheke: Abaturage basabwe kurata ibyiza bya sacco
Mu muhango wo gutaha inyubako nshya ya Sacco ya Gihombo izwi ku izina rya Unguka Sacco iri mu murenge wa Gihombo mu karere ka Nyamasheke, abayobozi basabye abanyamuryango b’iyi sacco kugaragariza abandi baturage batarayijyano icyo yabamariye aho kugaragaza ko ikorera ahantu heza. Ibi bakaba babisabwe kuri uyu wa gatanu tariki ya 24 Kanama 2015, ubwo abaturage bishimiraga inzu igezweho bamaze kwiyubakira yatwaye amafaranga asaga miriyoni... Read More
Nyamasheke: Bavuga ko hari ibikorwa bibateza imbere batageraho kubera kutabigiraho amakuru
Bamwe mu baturage bo mu karere ka Nyamasheke bavuga ko hari ibikorwa bimwe na bimwe byagakwiye kuba bibateza imbere batageraho kubera ko nta makuru afatika babifiteho, bagasaba ko ibikorwa bibareba bajya babihabwaho amakuru kugira ngo babashe kubyitabira. Ibi babivuze nyuma y’igikorwa cyatangiwe n’ikigega cya BDF muri iki cyumweru, mu kumenyekanisha ibikorwa byayo mu mirenge yose igize akarere ka Nyamasheke, aho basanga abaturage aho batuye... Read More
Nyamasheke: Ibigo by’imari birasabwa kwikubita agashyi mu kwimenyekanisha no gutanga serivisi nziza
Abahagariye ibigo by’imari bikorera mu karere ka Nyamasheke birasabwa n’ubuyobozi kongera gushyira ingufu mu kumenyekanisha ibikorwa byabo mu baturage no kurushaho gutanga serivisi inoze ku babagana. Ibi babitangaje mu nama ngarukagihembwe isanzwe ibahuza yabaye tariki ya 10 Mata 2015, nyuma y’uko bigaragaye ko hakiri abaturage batabigana kuko batabizi cyangwa se bakabivaho kubera serivisi mbi babiziho. Muri iyi nama umuyobozi w’akarere... Read More
Ngororero: Abatuye icyaro ntibaramenya ikigega BDF
Bamwe mu baturage bo mu karere ka Ngororero cyane cyane abatuye mu duce tw’icyaro bavuga ko batazi ikigega BDF (Business Development Fund), ndetse n’icyo gikora. Aba baturage bavuga ko bafite inyota yo gutera imbere ,bavuga ko ahantu bazi ko bashobora gukura amafaranga yo kubafasha ari mu mushinga VUP kuri bamwe ndetse no kugana amabanki ku bafite ingwate. Mukandekezi acuruza urwagwa n’ikigage ariko ngo abonye inguzanyo yacuruza byinshi akishyura... Read More
Nyamasheke: Bibwiraga ko banki ziyobokwa n’abakire gusa
Bamwe mu rubyiruko rwo mu karere ka Nyamasheke bavuga ko bibwiraga ko banki ziyobokwa n’abantu bafite amafaranga menshi bakumva ko nta mpamvu yo kuzigana kubera ko bataragera ku bushobozi bukomeye. Nyuma yo gusobanurirwa n’abayobozi b’ibigo by’imari bikorera mu karere ka Nyamasheke bakababwira ibyiza byo gukorana n’ibigo by’imari, uru rubyiruko ruratangaza ko rwamaze gutinyuka ndetse ngo bagiye gutangira gukorana n’ibigo by’imari... Read More
Macuba: Abatarayoboka SACCO barashishikarizwa kuyigana
Abaturage bo mu murenge wa Macuba mu karere ka Nyamasheke bataratangira gukorana na Koperative Umurenge SACCO barashishikarizwa kuyigana kugira ngo babashe kwiteza imbere, ngo kuko abayigannye mbere bamaze kwigeza ku ntambwe ishimishije. Ubu butumwa bwatanzwe n’Umuyobozi w’akarere ka Nyamasheke, Habyarimana Jean Baptiste ubwo kuri uyu wa Mbere, tariki ya 12/08/2013 yifatanyaga n’abanyamuryango ba Koperative Umurenge SACCO ya Macuba (Amizero-... Read More
Rwanda | Nyamasheke: Financial institutions losing due to untrustworthy borrowers
A meeting of Access to finance forum was held in Nyamasheke district on the 29th of February with the aim of finding a solution for people who fail to pay back borrowed money from various financial institutions. Officially opening the meeting the vice mayor in charge of finance and economic development Charles Bahizi said that financial institutions collapse as a result of people who fail to pay back and urged the the concerned authorities should... Read More
Nyamasheke: Abambuye ibigo by’imari bagiye gukurikiranwa
Vice Mayor ushinzwe ubukungu muri Nyamasheke akaba n’umuyobozi wa Access to Finance Forum Abantu bo mu karere ka Nyamasheke batishyuye inguzanyo batse mu bigo by’imari bitandukanye, byaba ibyafunze imiryango cyangwa ibigikora, bagiye gukurikiranwa. Uyu mwanzuro wafatiwe mu nama y’ihuriro ry’abantu barebana n’imari (Access to Finance Forum) yabaye tariki 29/02/2012 mu karere ka Nyamasheke. Abari muri iyi nama bemeje ko abanyamabanga nshingwabikorwa... Read More
Nyamasheke: Access to Finance Forum iriga ku bambuye ibigo by’imari.
Ihuriro ry’abantu barebana n’imari (Access to Finance Forum) mu karere ka Nyamasheke rishinzwe kwigirwamo ibirebana n’imari yateranyetariki 29 gashyantare,2012 igamije kwigira hamwe ikibazo cy’abatarishyuye ibigo by’imari bitandukanye. Afungura iyi nama ku mugaragaro, umuyobozi w’akarere ka Nyamasheke wungirije ushinzwe imari, ubukungu n’amajyambere, Bahizi Charles, yavuze ko kuba hari abatarishyuye ibigo by’imari ndetse bimwe bikaza... Read More


text:
Abana biyemeje gusubiza bagenzi babo mu ishuri
Abana bagize amahuriro akora ubukangurambaga ku burengenzira bw’abana mu karere ka Nyaruguru, biyemeje ko mu myaka ibiri nta mwana uzaba atiga.
Kuri uyu wa 29 Kamena 2016, ubwo amahuriro 8 y’aba bana yashyikirizwaga ibikoresho bizajya bibafasha mu bukangurambaga, bavuze ko bigiye kubongerera imbaraga, ku buryo mu myaka ibiri gusa abana bose bavuye mu mashuri bazaba barisubiyemo.
Ni ibikoresho birimo ibirangurura amajwi bahawe n’umushinga Children’s Voice Today (CVT), usanzwe ufasha aba bana mu kubongerera ubushobozi.
Mu bukangurambaga aba bana bakora, bazenguruka mu tugari two mu mirenge bakoreramo bashishikariza abana bataye amashuri kugaruka, ndetse banasaba ababyeyi bakuye abana mu ishuri kubasubizamo.
Aba bana bavuga ko mbere bakoraga ubukangurambaga bakoresheje amajwi yabo gusa bigatuma ubutumwa bagenera abana n’ababyeyi butagera kuri benshi bashoboka.
Nyinawumuntu Therese, wo mu Ihuriro Amariza ryo mu Murenge wa Nyabimata, avuga ko ibyuma birangurura amajwi bahawe bigiye kubafasha kujya bageza ubutumwa ku bantu benshi.
Agira ati ”Turizeza ubuyobozi bw’akarere ko mu gihe kitarenze imyaka ibiri yonyine, nta mwana uzaba akiri mirima y’ibyayi, bose bazaba barasubiye mu ishuri”.
Umuyobozi w’imirimo rusange mu Karere ka Nyaruguru, Innocent Nsengiyumva, avuga ko ibi bikoresho abana bahawe bizatanga umusaruro, abana bataye amashuri bakagaruka kuko ngo ushaka kwigisha umuntu amutumaho urungano rwe.
Ati ”Umwana iyo abwira undi mwana ibyiza byo kwiga abyumva kurusha uko yabibwirwa n’umubyeyi cyangwa umuyobozi.
Turizera rero tudashidikanya ko aba bana bafite uruhare runini mu kugarura abana mu ishuri”.
Aba bana bibumbiye mu mahuriro umunani akorera mu mirenge umunani y’Akarere ka Nyaruguru, bakaba bahawe ibikoresho birimo icyuma ndangururamajwi, kamera ifotora, ndetse n’ibindi bizajya bibafasha gutanga raporo z’ibikorwa bakora.


text:
Abantu benshi bajya bibaza impamvu iyo baryamye barota bakora imibonano mpuzabitsina nyamara ntibamenye muby’ukuri ikiba kibyihishe inyuma. Igitabo LOVE SPELLS cyanditswe na Marianne Vicelich kivuga ko ushobora kurota ukora imibonano mpuzabitsina bitewe n’ibyo uba wiriwemo ahanini usanga biba byinganjemo ibiganiro by’imibonano mpuzabitsina.
Rimwe na rimwe hari igihe ushobora kurota ukora imibonano mpuzabitsina n’umukunzi wawe mwatandukanye kandi nyamara mutarigeze mukorana icyo gikorwa mu gihe mwari mukiri kumwe (mugikundana) ariko nyuma ukisanga warose mukorana imibonano mpuzabitsina, aha bisobanura ko mushobora kuba mugiye gusubirana mukongera gukundana.
Hari n’abandi barota bari gukorana imibonano mpuzabitsina n’icyamamare runaka. Aha biba bisobanuye ko uba waramuhariye igice kinini cy’ibitekerezo byawe kandi akenshi uba umutekerezaho ibijyanye n’imibonano mpuzabitsina bityo waryama akakugaruka mu ndoto ukisanga uri gukorana icyo gikorwa na we mu nzozi wabyuka ukamubura.
Ushobora nanone kurota ukorana imibonano mpuzabitsina n’umukoresha wawe. Ibi biba byerekana ko utiyizeye mu mwanya urimo w’akazi ahubwo ukaba uhora utekereza ko nuramuka ukoranye imibonano mpuzabitsina n’umukoresha wawe ari bwo uzumva utuje kuko wumva ko atakwirukana kandi mukorana imibonano.
Iki gitabo kandi kivuga ko hari ubwo ushobora kurota uryamanye n’umukoresha wawe kuko ushaka kuzamurwa mu ntera kandi ukabona nta kindi bizaturukaho uretse kuryamana na we.
Kurota ukora imibonano mpuzabitsina n’uwo mukundana, byo bisobanuye ko wakuruwe na we akagutwara intekerezo (attraction) kubera ko wamukunze bidasanzwe ariko kwigarura bikaba byarakunaniye ukagera n’aho utangira kujya urota muri gukorana imibonano mpuzabitsina
Inzozi ni kimwe mu bintu biranga umuntu mu buzima bwe bwa buri munsi, gusa ibyo turota biba bitandukanye bitewe ahanini n’ibyatubayeho mu munsi uba warangiye cyangwa nibyabaye mu minsi myinsi yashize. Ni byiza rero ko dusobanukirwa n’ibyo tuba twarose kuko akenshi biba bifite ubusobanuro.


text:
Mu Karere Ka Nyagatare Basoje Icyiciro Cya Kabiri Cy’ Urugerero
NYAGATARE-Abaturage batuye mu murenge wa Rukomo barakangurirwa gufata neza ibikorwa byose byakozwe n’intore zimaze amezi 7 ku rugerero. Ibi bakaba babisabwe na Rwaka Nicolas, umutahira w’intore mu More...
Intore zashoje icyiciro cya mbere cy’urugerero zashimiwe ibikorwa byiza zakoreye akarere ka Gicumbi
Kuri uyu wa gatanu tariki ya 28/06/2013, kimwe n’ahandi mu gihugu hose, mu karere ka Gicumbi hijihijwe umunsi wo gusoza ku mugaragaro urugerero mu cyiciro cyarwo cya mbere cy’intore zo ku mukondo. Umunyamabanga More...
Nyabihu: intore ku rugerero zesheje imihigo kukigero cya 84%
Nyuma y’aho intore z’urubyiruko rwarangije amashuri yisumbuye mu mwaka wa 2012 zari zimaze iminsi ku rugerero zikora ibikorwa bitandukanye biteza imbere igihugu,kuri uyu wa 28 Werurwe 2013, nibwo intore More...


text:
Huye: Mu Murenge wa Ngoma, inkeragutabara ni zo zizajya zirinda umutekano mu midugudu
Hashize igihe kinini mu mugi wa Butare batangije gahunda yo kwishyiriraho abarinda umutekano ku rwego rw’imidugudu. Ubu noneho, uretse mu mugi, no mu biturage byo mu Murenge wa Ngoma, uwo mutekano, cyane More...
Muhanga: Barasabwa kwiyubaka mu buryo bwose aho guheranwa n’agahinda
Abatuye akarere ka Muhanga, mu muhango wo kwibuka ku nshuro ya 18 jenoside yakorewe abatutsi muri mata 1994, wabereye mu murenge wa Kiyumba, abacitse ku icumu basabwe guhugira cyane ku cyabateza imbere aho kugirango More...
Rulindo – Abaturage barakangurirwa kubyaza umusaruro VUP
Mu gihe umurenge wa Burega mu karere ka Rulindo ari umwe mu ikorerwa mo na gahunda VUP, umuyobozi w’ akarere wungirije ushinzwe imibereho myiza y’ abaturage arakangurira abatuye uyu murenge kubyaza More...
Amazi yabaye make muri Rwamagana, ni ukuyasaranganya kugeza mu 2013
Ubwo abatuye umujyi wa Rwamagana binubira ko basigaye babura amazi uko bayakeneye, akaboneka rimwe na rimwe, ubuyobozi bwa EWSA, Ikigo cy’u Rwanda gishinzwe gusakaza amazi n’amashanyarazi no kubungabunga More...


text:
Ibyakozwe n’Intumwa 1:3-5 3 Amaze kubabazwa ababonekera ari muzima, atanga ibimenyetso byinshi, agumya kubabonekera mu minsi mirongo ine avuga iby’ubwami bw’Imana. 4 Nuko abateraniriza hamwe, abategeka kutava i Yerusalemu ati “Ahubwo murindire ibyo Data yasezeranije, ibyo nababwiye: 5 kuko Yohana yabatirishaga amazi, ariko mwebweho mu minsi mike muzabatirishwa Umwuka Wera.
Ibyakozwe n’Intumwa 2:4 Bose buzuzwa Umwuka Wera, batangira kuvuga izindi ndimi nk’uko Umwuka yabahaye kuzivuga.
Mu kinyejana cya mbere niho abizera Kristo, batangiye kwitwa abakristo babyiswe n’abatizera, bitewe n’uko babonaga imyitwarire yabo n’imikorere yabo isa n’iya Kristo bizera. (Ibyakozwe n’Intumwa 11.26)
Kubera iki ibi byabaye gutya? Ni uko abizera Kristo, bo mu kinyejana cya mbere, bari barasobanukiwe iri banga ryo kuzura Umwuka Wera, kandi bakariha agaciro!
Yesu yabwiye abigishwa be, ko nibamwizera bazakora imirimo nk’iye, ndetse bagakora n’iyiruta. (Yohana 14.12); ntabwo bari gushobora gukora imirimo nk’iya Yesu, badafite kamere ye, n’ubwo bari bamaranye imyaka itatu hafi n’igice, abigisha ijambo ry’Imana, kandi akorera ibitangaza imbere yabo; ahubwo bashoboye kugera kuri uru rwego, bamaze kuzura Umwuka Wera.
Mu by’ukuri, ibi Yesu yabwiraga abigishwa be, byari imibereho y’indengakamere; Gukora nka Yesu? Kugenda nka Yesu? Gukora ibirenze ibyo yakoze? Ntibisanzwe! Ariko byarashobotse igihe bari bamaze kuzura Umwuka Wera, kamere ya Yesu n’ubushobozi bye byahise biza muri bo. Kugira ngo natwe rero muri iki kinyejana bikunde, tugomba gusobanukirwa ibi bikurikira:
1. Umwuka wera ninde? 2. Kuzuzwa Umwuka Wera ni iki? 3. Kuzuzwa Umwuka Wera bimaze iki? 4. Twakora iki kugira ngo twuzuzwe Umwuka Wera?
I. Umwuka Wera ni nde?
a. Umwuka Wera ni Imana kandi ni umwe mu bagize ubutatu bwera; angana na Data wa twese na Yesu. (Matayo 28.18-19),
b. Si ikintu afite ubumuntu (Personality), (Abefeso 4.30).
II. Kuzuzwa Umwuka Wera ni iki?
Ni ukuyoborwa no gushobozwa n’Umwuka Wera! Ni ugukorerwamo n’Umwuka Wera, ku buryo kamere n’ubutware bya Yesu Kristo, bigaragarira mu muntu!
III. Bimaze iki kuzuzwa Umwuka Wera?
1. Kuzuzwa Umwuka wera bidushoboza kugira imibereho yejejwe:
a. Kwera imbuto z’Umwuka Wera: (Abagalatiya 5.22-23); wakwera gute imbuto z’Umwuka Wera kandi utari Umwuka Wera? Ni ukwemerera gusa umwuka wera akerera imbuto ze muri wowe! Izi mbuto ni kamere ya Yesu!
b. Iyo umuntu yuzuye Umwuka Wera, amuyobora mu kuri kose. (Yohana 16: 13);
2. Iyo umuntu asenze yuzuye umwuka Wera, amasengesho ye agira imbaraga, asenga nk’uko Imana ishaka. (Abaroma 8.26-27);
3. Umwuka Wera ahindura umuntu akamugira mushya. (1Samweli 10.6)
4. Adukoresha imirimo idasanzwe itangaje: (abacamanza 14.6).
5. Adushoboza kunesha ibigeragezo: Igitabo cy’ibyakozwe n’Intumwa, kigaragaza ko intumwa zashoboye kwihanganira akarengane gakomeye, kubwo kuzura Umwuka Wera, zemera no gupfa urupfu rubi zizira guhamya Yesu!
IV. Wakora iki kugira ngo wuzuzwe Umwuka Wera?
1. Kwihana ukakira umwami Yesu, (1 Abakorinto 2.14)
2. Kugira inyota n’inzara, (Matayo 5.6).
3. Kwatura icyaha cyose cyangwa kutaba ububiko bw’ibyaha, (1Yohana 1.19).
4. Gutanga imibiri yacu, ikaba ibitambo bizima, byera, kandi bishimwa n’Imana; cyangwa kwiha Yesu ngo atuyobore muri byose. (Abaroma 12.1-2)
5. Gusenga (Matayo 7.7)
6. Kwizera (1Yohana 5.14-15).
Niba dushaka kuba abakristo bazima, bagenda nk’uko Kristo yagendaga, bakora nkawe, ndetse ibirenze ibyo yakoze; dukeneye kuzura Umwuka Wera, kandi tukemera kuyoborwa nawe muri byose. Imana idufashe!
Pasteur UWAMBAJE Emmanuel


text:
Akamaro k’Umwuka Wera mu Itorero. EV.RUDASINGWA J.Claude
Buri gitabo cyose muri Bibliya cyo muri NT(isezerano rishya) kivuga ku Mwuka Wera uretse Yohana 2&3
Umwuka wera ni isezerano ryacu Yesu yatanze kuri bose, ryasohoye kuri Pentecote intumwa ziri hamwe abantu 120 saa tatu za mugitondo.
Mu buryo bw’ubumana. Trinité, Umwuka wera ni Imana.
Imana yiyerekanye mu buryo butatu : Imana kurema, Umwana kuducungura, Umwuka kudufasha.
Akamaro k’Umwuka Wera
1. Niwe washinze Itorero. (Le seul constructeur de l’Eglise) (Ibyak 1 :4)
2. Nta bukristo buzima bushobora kuboneka mu gihe nta mwuka wera .Il ne peut y avoir de christianisme vivant sans le Saint Esprit ;
3. Umwuka Wera yeza Itorero, azana ubumwe, arigisha, aradufasha, azana iterambere mu itorero, ni umuyobozi, atubwira ibyenda kubaho, azenda ibya Data abiduhe. Yah 16 :13-15
4. Itorero rifite Umwuka Wera rihoramo ibyishimo. Gal.5: 22
5. Umwuka Wera azana ububyutse budasanzwe mu muntu bigatuma Itorero ryose rinezerwa. 1 Cor. 12:17
6. Itorero rifite Umwuka wera (abantu batinya Imana, bakayubaha). Aho guhishurirwa kutari abantu bigira ibyigenge (Imig 29:18; Act 5:1):
7. Umwuka Wera azana urukundo mu Itorero. Iyo urukundo ruhari, Umwuka Wera aba ahari. Iyo nta rukundo nta mwuka wera uboneka. Yoh 14: 15-17
8. Umwuka Wera asengera Itorero Rom 7: 26-27
9. Umwuka wera niwe uzazamura Itorero, ubwo Impanda izavuga kandi niwe uzatuma abapfuye bazuka. Rom 8:11
10. Umwuka Wera dufite ni ikimenyetso cyerekana ko ijuru ririho: “ni ingwate”. Abefeso 1:13-14, 2 Cor 1:22.
11.Azatsinda ab’isi :Yoh 16,8
Abemeze iby’icyaha: kuko batizeye Yesu
Abemeze ibyo gukiranuka: kuko jya kwa Data
Abemeze iby’amateka: kuko umutware w’isi aciriweho iteka
Abayobozi bakwiye kugira Umwuka Wera kugira ngo bashobore gukemura ibibazo byose bashobora guhura nabyo . ‘Umwuka wera ni umufasha”
Muri iyi nyigisho natekereje ko twasobanura muri make imbaraga duhabwa n’umwuka wera twibaza iki kibazo. Ni izihe mbaraga umuntu abona iyo Umwuka Wera amanutse?
Ibyak. 1:18: Iyo usomye neza uwo murongo usanga hari imbaraga umuntu abona Umwuka Wera amanutse. Umwuka Wera si imbaraga ahubwo atanga imbaraga.
Turebe izo mbaraga mu buryo butandukanye:
1. Atuma tuba abagabo bo guhamya Yesu:
Yerusalemu, Yudaya, Samaliya ,Impera y’isi:
Ingero: - Petero wagiraga ubwoba aratinyuka. Mat 27:70
- Setefano (IByakozwe n’ Intumwa 7:59,54) Izo mbaraga zo guhamya yazihawe n’umwuka wera
2. Haboneka imbaraga zo gukora umurimo w’Imana mu buryo butandukanye. Kandi bikoroheye (utavunika).
3. Haboneka ububyutse budasanzwe mu Itorero harimo no kongererwa abakizwa.
4. Haboneka imbaraga zo gukora ibitangaza.
5. Haboneka imbaraga zo gusenga no kwiha Imana n’ibyawe byose.
6. Abantu bihana ibyaha by’ibigugu.
Nkuko mubibona biragaragara ko umwuka wera ari ingenzi cyane mu gufasha umukristo gukorera Imana kandi yejejwe, tugasaba ko buri wese uzashobozwa n’Imana yakwiyiriza ubusa mu buryo bwo gusenga.
Ikifuzo cyo gusengera ari ugusaba Imana kubatizwa mu mwuka wera . Mubindi byigisho nzabagezaho muri iyi minsi bizaba bishingiye ku mwuka wera kandi ndizera ko hari byinshi tuzasobanukirwa ku mwuka wera.
Imana ibahe umugisha ,ndasaba ko uwasoma iyi nyigisho yaba afite Bibliya hafi akajya asoma iyo mirongo twameretse .
Inyigisho ya
EV.RUDASINGWA J.Claude
0788876251
roud2003@yahoo.fr


text:
Nk’uko bigaragara mu gitabo cyo kuva ( iyimukamisiri) mu gice cya 12 niho Imana yatanze amabwiriza ya Pasika.
Ubundi Iri jambo "Pasika" mu giheburayo Rivuga "guhita" Byasobanuraga uko Malayika w’Imana azahita muri Egiputa, agahorera abana ba Israyeli.
"Kuko muri iryo joro nzanyura mu gihugu cya Egiputa nkica abana b’imfura bose bo mu gihugu cya Egiputa, imfura z’abantu n’uburiza bw’amatungo. N’imana z’Abanyegiputa zose nzasohoza amateka nziciriye ho. Ndi Uwiteka. Kuva 12:12
Nkuko bigaragara ibihe bya Pasika nibyo kwitondera, kuko bibamo kumeneka kw’amaraso menshi!
Uko wakwitegura kugera Pasika ibaye
#1 ugomba kwitandukanya n’ibitanezeza Imana byose
#2 Kongera guha agaciro Yesu wakiriye kuko niwe Pasika yawe
Nuko nimwiyezeho umusemburo wa kera kugira ngo mube irobe rishya, mube mutakirimo umusemburo wa kera koko kuko Pasika yacu yatambwe, ari we Kristo. 1Abakorinto 5:7
#3 Kutanezerezwa nibyo kurya gusa, ahubwo kwibuka icyo Imana yakoze iduha Umwuka we soko y’umunezero wacu.
kuko ubwami bw’Imana atari ukurya no kunywa, ahubwo ari ubwo gukiranuka n’amahoro no kwishimira mu Mwuka Wera. Rom14:17
Ibihe byiza bidutegura kwambuka, tuva mu byo tumazemo igihe twerekeza mu masezerano mashya.
Pastorviva.pcm@gmail.com Power of Change Ministries


text:
Umuyobozi Ushinzwe Uburezi mu Karere ka Gasabo Nzabamwita Dismas yasabye abayobozi b’ibigo by’amashuri guhagurukira abarimu bananiranye bigira mu tubari aho kujya kwigisha banajyayo bajyenda basinze.
Kuri uyu wa 06 Nzeli 2016 habaye Inama y’Uburezi y’akarere ka Gasabo yari yahuje abayobozi b’ibigo by’amashuri abanza n’ayisumbuye haba aya leta ndetse n’ayigenga.
Nzabamwita Dismas ushinzwe Uburezi muri ako Karere yagaragarije aba bayobozi bimwe mu bitagenda neza mu kazi kabo nk’aho hagaragaye ugutekinika gukomeye mu mibare y’abana biga mu mashuri abanza n’ayisumbuye.
Nzabamwita Dismas kandi yagarutse ku kibazo cy’abarimu bata akazi bakajya kwinywera inzoga mu tubari bakaza bakwigisha basinze asaba abayobozi b’ibigo kutabajenjekera.
Yagize ati “ Hari abarimu bajya bigira mu kabari aho kujya mu kwigisha, bakumva bamaze guzifengeza bakaza mu kigo, kuki mutabirukana ariko? Jya umubwira uti nsohokera mu kigo asohoke agende kandi umukurikize urupapuro natwe rutugereho.”
Uyu muyobozi yongeyeho ko aba barimu basuzugura amategeko abagenga hari igihe babiterwa n’uko abo barimu baba banganya amashuri n’ababayobora bakigira indakoreka cyane cyane iyo basabwe ibisobanuro ku makosa bakoze.
Yagize ati “Wandikira umwarimu umusaba ibisobanuro akakwandikira impapuro 7 akwishongoraho yitwaza ngo ni uko umuyobozi ari A0 nawe akaba ari A0, nashake abe A10 niba ibaho, apfa kukubaha kuko uri umuyobozi, kuko waramubaye we ntiyamuba.”
Mwizerwa Jean Bosco umwarimu mu kigo cy’Amashuri abanza cyo mu Karere ka Gasabo yadutangarije ko bishoboka ko hari abarimu baba bajya kwigisha basinze ariko ko ari ikintu kitari kiza ndetse gihesha isura mbi umwarimu.
Yagize ati “Nibyo koko kandi birashoboka ko hari abarimu bajya kwigisha basinze ariko njye numva ari ibintu byo kugawa cyane kuko umwarimu aba ari umuntu ukwiye gutanga urugero, ntabwo akwiye kwitwara atyo.”
Abayobozi b’ibigo basabwe guhana abarimu bigize abasinzi


text:
lun.
25
févr.
2013
Amasomo:
- Intangiriro 15,5-12.17-18
- Abanyafilipi3,17- 21
- Luka 9, 28 - 36
Bakristu bavandimwe tugeze ku cyumweru cya 2 cy’igisibo. Twatangiye kandi turacyakomeza kumva amasomo ajyanye n’igihe cy’ingenzi kidufasha kwitegura neza umunsi mukuru wa PASIKA. Igisibo kimara iminsi mirongo ine (40) hatabariwemo ibyumweru kuko buri cyumweru duhimbaza izuka rya Nyagasani. Icy’ingenzi ntago ari ubwinshi bw’iminsi ahubwo icya ngombwa ni icyo twayikozemo n’icyo yadusigiye cyane cyane mu mubano wacu n’Imana.
Igihe cy’igisibo ni igihe cyo gusenga, kwigomwa no gukora ibikorwa by’urukundo. Ntago ari agashya ku mukristu ariko twumve ko gifite umwihariko wacyo. Iminsi irasa ariko ntihwana, n’ibyo tuyikoramo ntibisa. Igisibo ntago ari igihe cyo kwibabaza bikomeye, ahubwo ni igihe cyo kubabazwa cyane n’ibibi dukora, kubisabira imbabazi no gusaba Imana imbaraga zihariye zo kubireka. Ni akanya ko kwiyibagirwa no kutirebaho cyane ahubwo tukibuka kandi tukareba abakeneye ubufasha bwacu; tukibuka ko « utanga ahirwa kurusha uhabwa .» Umunzani upima ibyo byose ni ukubikorana umutima woroheje kandi uzira uburyarya.
Amasomo Kiliziya idutegurira muri iki gisibo adufasha kumva icyo dusabwa umunsi ku wundi, iduha urugero rw’ababishoboye tugomba kwigana. Ku cyumweru gishije twumvise Yezu Kristu atsinda Umushukanyi, yatweretse ko Shitani itadufiteho ijambo rya nyuma, iyo tuyimye amatwi iraduhunga, aka wa mwanditsi ngo « Shitani ni nk’imbwa ishumitse ikaruma uyikururiye .»
Amasomo y’uyu munsi arongera kutwereka uwo tugomba kumvira no kurangamira ; ni Yezu Kristu wihinduye ukundi mu maso y’intumwa, maze icyo gitangaza kikarushaho kwerekana ubuhangange n’inkomoko ye, kandi kigakomeza ukwemera kw’intumwa. Pawulo Mutagatifu mu isomo rya kabiri akatwereka icyo Yezu Kristu azadukorera nitwemera guhinduka, natwe azaduhindura ukundi umubiri wacu use n’umubiri we wakirana ikuzo maze tuzatahe mu ijuru kwa Jambo. Ariko kugira ngo atugeze kuri iyo ntera hari icyo natwe dusabwa kandi na We adusaba ari na byo amasomo y’uyu munsi yagarutseho, ari na cyo duhamagarirwa muri iki gihe cy’igisibo.
Mbere na mbere turumva umugenzo mwiza waranze Yezu Kristu igihe cyose ni ugusenga cyane cyane iyo agiye kwerekana imbaraga z’Imana zimurimo, iyo agiye gukora ibitangaza kugira ngo bamwemere kandi bemere n’uwamutumye. « … nuko aterera umusozi ajya gusenga ari kumwe na Petero, Yohani na Yakobo… » Aratwereka agaciro n’akamaro k’isengesho , imyiteguro ya ryo : bagiye ahantu hatuje, na bo baratuza imitima ya bo bayivana mubyo bari barimo, bahanga amaso Kristu.
Ese wowe ujya ugenera Nyagasani umwanya uhagije kandi wihariye ngo muganire ? Muri gahunda zacu ako kanya kagomba kuboneka. Kuki se tubona akanya karenze agahagije ko kujya mu birori, mu mahuriro anyuranye ariko tukaburira Nyagasani akanya gato ngo tuganire ! Muri iryo sengesho rituje ni ho babonye ikuzo ry’Imana, Yezu yihindura ukundi, bumva ijwi rigira riti : « uyu ni Umwana wanjye nkunda nimumwumve .» Abigishwa babonye igitangaza gishya kugeza ubwo na bo bishimira kuguma muri ubwo buzima, basogongeye ku byiza by’ijuru. Iki gitangaza cyaziteye gukomera no kumenya icyo gukora. Iyi vanjili iradufasha muri iki gisibo kugira ngo na twe dushobore gusengana na Kristu atwereka uwo ari we by’ukuri, tureke kumufata nka wa wundi ukiza abantu gusa, nk’uwo intumwa zari zaramenyereye basangira buri munsi, bajyana mu butumwa, basengana, maze bakigumira muri ako kamenyero (routine) nta ngufu zo kumumenya bisumbijeho. Tumwumva mu Ijambo rye, tugahabwa umubiri we, tugasubiramo amategeko ye, tukizihiza iminsi mikuru nuko bikarangira ; bityo ukajya wumva bamuvuga utaramwumva, akakugaburira utazi uwo ari we, akakumenya utamuzi … Ni ngombwa ko muhura ugatangara nka za ntumwa, akagukoraho maze ukavuga uti « twabanaga ntakuzi none ndakumenye nzakubwira abandi .»
Iyibukiro rya 4 mu mibukiro y’urumuri : Yezu yihindura ukundi= dusabe inema yo kumurangamira no kumvumvira. Ngicyo icyo na twe twasaba muri iki gisibo, muri uyu mwaka w’ukwemera aho benshi barangamiye ab’isi n’iby’isi aho kurangamira umuremyi wabyo.
Diyakoni Ildephonse GATETE


text:
Zimwe mu mpamvu zagombaga gutuma Yesu aza!
Iyo tugaruka ku cyatumye Yesu aza, kenshi duhurira ku gucungura umwana w’umuntu ari nayo ntego nyamukuru. Muri iyi nyigisho reka tugaruke ku mpamvu zatumye aza nubwo zose zikubiye muri iriya nkuru.
Kugira ngo yemere gusiga icyubahiro, ubwiza bwe, ave mu ijuru aze mu isi , hari icyabiteye ari byo tugiye kugarukaho muri make.
Yesu yagombaga ku isi mu isi agahinduka umuntu kugira ngo isezerano Se (Imana) yatanze risohore. Yesu yaje gusohoza ibyasezeranijwe kera. Byari byarahanuwe n’abahanuzi batandukanye ko azaza.
Imana rero ntabwo ibeshya kandi irinda ijambo ryayo kugira ngo irisohoze. Yesaya ahanura yabirebaga nk’ibihita biba ‘’Nuko umwana yatuvukiye duhawe umwana w’umuhungu, ubutware bwe buzaba ku bitugu bye. Azitwa igitangaza, umujyanama, Imana ikomeye, Data wa twese Uhoraho, Umwami w’amahoro.’’ Yesaya 9:5
Yesu yaje mu isi kwerekana Se. Abantu ntabwo bari bazi Imana ahubwo Yesu aje niwe wayimenyekanishije.
‘’Uhereye kera kose nta muntu wigeze kubona Imana, ahubwo Umwana w’ikinege uri mu gituza cya Se, ni we wayimenyekanishishe.’’ Yohana 1:18
Yesu yaje kandi na none kugira ngo atubere umutambyi. Mu isezerano rya kera habayeho abatambyi basabiraga abisirayeli, ariko aba bagombaga kubanza kwitambirira iby’ibyaha byabo.
Yesu yaje kutubera umutambyi utandukanye cyane n’abandi kugira ngo umwenda wari ukingirije ahera utabukemo kabiri, umuntu wese abashe kwigerera ku Mana kuko niwe wujuje gukiranuka mu byayo.
‘’Ni cyo cyatumye yari akwiriye gushushanywa na bene Se kuri byose, ngo abe umutambyi mukuru w’imbabazi kandi ukiranuka mu by’Imana.’’ Abaheburayo 2:17
Kristo kandi yaje gukuraho ibyaha byacu.‘’Bukeye bw’aho abona Yesu aza aho ari aravuga ati ‘’Ng’uyu umwana w’intama w’Imana ukuraho ibyaha by’abarimu isi.’’ Yohana 1:29
Yesu yaje gukuraho ibyaha byacu, Bibiliya ivuga ko twari tuzimiye nk’intama. Nta handi twari tuzimiriye ni mu byaha ariko icyazanye Yesu ni ukudushaka, akadukiza twebwe abari bazimiye. Gukiranuka kwacu tubikesha Yesu kuko niwe wadukuyeho ibyaha.
Ikindi kintu kiri mu byazanye Yesu, kwari ukugira ngo atubere urugero rwiza.‘’Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro.’’ Matayo 11:29
Mu isi hari abantu benshi umuntu yakwigiraho bitewe n’icyo ushaka kumenya. Yesu yatugiriye inama ko dukwiye kumwigiraho.
Ngizo zimwe mu mpamvu zazanye Yesu mu isi, kandi zigahamya ko ubwo yaje azanagaruka nk’uko yasize abivuze asubiye mu ijuru.


text:
Bamwe mu baturage bo mu kagari ka Cyasemakamba, Umurenge wa Kibungo baravuga ko babangamiwe no guhora basiragira mu buyobozi busaba guhabwa indishyi y’imitungo yabo yangirikiye mu bikorwa byo kwagura umuhanda uva Kibungo werekeza i Kazo mu mwaka wa 2009.
Abaganiye n’Imvaho Nshya bagaragaje ko bamaze imyaka 7 basaba ubuyobozi bw’Akarere kubishyura imitungo irimo inzu zabo zasenywe, n’ibikoresho bitandukanye byahangirikiye.
Bavuga ko mu kwezi kwa Gicurasi mu mwaka wa 2009 aribwo uwari umuyobozi w’akarere ka Ngoma icyo gihe yavuze ko inzu zabo zari hafi y’umuhanda imbere y’ibitaro bikuru bya Kibungo, zisenywa, umuhanda ukagurwa; icyo gihe ngo basezeranyijwe kuzahabwa indishyi.
Ngarambe Zenock w’imyaka isaga 70 utuye mu mudugudu w’Amarembo, Akagari ka Cyasemakamba avuga ko yasenyewe amazu 2, hakanangirikiramo imashini yigishirizagaho imyuga.
Agaragaza inyandiko nyinshi yagiye yandikira ubuyobozi abusaba kumukemura iki kibazo, kugeza magingo aya; akagaragaza ko byamuteye ubukene.
Ati “Nigishaga abana imyuga ariko ubu byarahagaze kubera ko nta bikoresho nkigira. Ikiduhangayikishije ni uko bataza ngo batubarire, twifuzaga inyandiko zigaragaza igihe runaka bazatwishyurira, tukanamenya n’ingurane bazaduha uko ingana; nk’imashini zanjye, imwe yapfuye nari narayiguze ibihumbi 700, bakwiye kubyihutisha kuko byaratinze cyane, nk’ubu mfite umwana watsinze yabaye uwa mbere, ubu yicaye mu rugo kuko nabuze amafaranga yo kumutangira”
Gahondogo Yozefu na we uri mu kigero cy’imyaka 70 avuga ko yasenyewe inzu y’amatafari ahiye y’ubucuruzi yari yubatse imbere y’ibitaro bikuru bya Kibungo, ntiyishyurwe yaba iyo nzu n’ibyangirikiyemo.
Yagize ati “Twagiye kubona, mu gihe cya saa kumi n’ebyiri za mu gitondo, inzu bayikubise hasi, nta nteguza, icyo gihe barambwiye ngo umuhanda ubaye muto, ngo bagiye kuwagura; iyo nzu yari intungiye abana, nari umucuruzi mfite ububiko n’amafirigo, byose baraza bakubita hasi. Ubu rero, bakongera kunyubakira inzu y’amatafari ahiye, bampa amafaranga, ubwo tuzareba.”
Umuyobozi w’Akarere ka Ngoma ushinzwe iterambere ry’ubukungu Rwiririza Jean Marie Vianney avuga ko ikibazo cy’aba baturage kiri gukurikiranwa kuko hamaze gushyirwaho umugenagaciro w’imitungo yabo, ngo bikorwe vuba birangire, bazishyurwe.
Yagize ati “Akarere kashyizeho umugenagaciro w’iyo mitungo yose, ari kubikora, twumvikanye ko mu byumweru 2 azaba abirangije, kugira ngo dushobore kwishyura ba nyir’ibikorwa bigomba kwishyurwa, namara kuduha raporo tuzabahamagara bose kuko ni benshi hari aba hariya imbere y’ibitaro bya Kibungo n’abo mu murenge wa Mugesera”
Avuga ko umuturage afite uburenganzira bwo kutemera iby’umugenagaciro washyizweho n’akarere yakoze, akishakira undi, nyuma hakabaho kugirana amasezerano, amafaranga yabo bakayahabwa
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
Ntambabazi Emmanuel w’imyaka 57, wo mu kagari ka Kagarama, umurenge wa Karambi, mu karere ka Nyamasheke, akurikiranweho guhohotera umugore we Nyiranzabahimana Espérance w’imyaka 30, akamurya (...)
Imodoka y’Abashinwa bakora umuhanda wa Nyamasheke-Karongi yari itwawe n’umushoferi witwa Nizeyimana Fabien w’imyaka 45 yagonze moto yari itwaye Veterineri w’ umurenge wa Karambi, Tuyizere Pontien, (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
“Kuko ubwo bari batazi gukiranuka ku Imana uko ari ko, bagerageje kwihangira kwihangira gukiranuka kwabo ubwabo, bituma basuzugura gukiranuka kw’Imana,” Abaroma 10:3.
Ibaze umunyeshuri ari kwiyandikira indangamanota ye, yarangiza akayitirira ubuyobozi bw’ikigo ko aribwo bwayimuhaye! Birumvikana ko ntaho yayijyana ngo yemerwe. Iramutse inemewe byazamugora biramutse bimenyekanye.
Na n’ubu hari abantu benshi bishyiriraho ibyo bumva ko ari byiza, ibyo bemera, ibyo kubabarirwa, ndetse n’ibitari ibyo kubabarirwa, kandi bikaba ari byo bakurikiza. Ibi ntaho bitaniye n’umunyeshuri wiyandikira indangamanota ye.
Ubuzima bwacu bukwiye kugendera ku butware bw’umunyembaraga. Ufite ubwo butware ni Imana yonyine, Umuremyi wacu. Yaravuze ati, (nk’uko byanditswe ngo ‘Nta wukiranuka n’umwe’) Abaroma 3:10; yaba njyewe cyangwa wowe. Niba buri wese ari umunyabyaha, Imana ivuga ko isi yose itsindwa n’urubanza. (Abaroma 3:19).
Icyari kuba kibabaje, ni uko Imana ubwayo yari kutureka ntitange incungu y’ibyaha byacu. Yatanze Umwana wayo w’ikinege Yesu Kristu, nk’ikiguzi cy’ibyaha byacu. Nta cyaha yizeye akora, ariko yaradupfiriye. Amaraso ye yishyuye urubanza rw’ibyaha rwaduhamaga.
Icyo dusabwa gusa ni ukwizera aka gakiza yatuzaniye. Bityo tukabona ubwishingizi Imana itugenera. ‘‘…kandi itsindishiriza uwizeye Umwana wayo Yesu Kristo.’’
Abaroma 3:26. Imana ni yo ifite ubutware bwose kandi ikurikiza ijambo ryose yavuze.


text:
Dukwiye kwiga guha imbabazi nabatazidusabye.
Matayo 18:21 Nuko Petero aramwegera aramubaza ati "Databuja, mwene data nangirira nabi nzamubabarira kangahe? Ngeze karindwi?"
Petero yabajije Yesu inshuro ashobora kubabarira mwene se. Igisubizo Yesu yamusubije cyari cyoroshye (simple) : Uzageze karindwi mirongo irindwi.( Matayo 28:22) mu yandi magambo ni ukubabarira igihe cyose.
Yego Pastor Prince, Ntabwo rwose agomba imbabazi zanjye ( Sinshobora kumubabarira)
Nawe ubwawe ntiwari ukwiriye imbabazi z’Imana.
Nta muntu numwe muzima cyangwa wapfuye utarishe amategeko yose y’Imana uko ari 10. Nta munyabyaha muto cyangwa mukuru nta n’ icyaha gito cyangwa kinini. Twese twari abanyabyaha bo kubabarirwa igihe Yesu yadukizaga ( Yadupfiraga). Iyo tumenye uburyo ki twababariwe cyane , twakagombye gukunda cyane. ( Luka 7:47)
"Pastror Prince ni gute wavuga ngo nishe amategeko yose y’Imana ? Ntabwo nigeze nsambana"
Nshuti yanjye, Yesu yaravuze ati, " Umuntu wese ureba umugore akamwifuza, aba amaze gusambana nawe mu mutima we."( Matayo 5:28) Ayo niyo mategeko y’Imana ( amahame). Kandi umuntu areba iby’inyuma naho Imanairebe ibiri mu mutima imbere. Kandi, niba wishe rimwe itegeko rimwe, uba wayishe yose. ( Yakobo2:10).
Umuntu wese yishe amategeko yose y’Imana. Umuntu wese ni umunyabyaha.
None ariko niba warakiriye Yesu nk’Umwami n’Umukiza wawe ntukiri umunyabyaha. Uri icyaremwe gishya. Nubwo wari umunyabyaha ukomeye Imana yakubabariye ibinyujije mu mwana wayo wadupfiriye Yesu Kristo.
Niba umuntu yarakubabaje yaraguhemukiye, ibwire wowe ubwawe uti:" Ntabwo nari nkwiriye imbabazi z’Imana, ariko yarambabariye ibinyujije muri Yesu. None mbabariye uyu muntu nawe." Niba uvuze uti ntakwiriye imbabazi zanjye sinamubabarira, sibyo. Imbabazi si izabazigomba. Niba hari icyari kibakwiriye cyakabaye ibihano. Ariko imbabazi bivuga kugira ubuntu ,’imbabazi bisaga, bitagira akagera. Kuko nawe Imana ikugirira ubuntu n’imbabazi byinshi kandi utabikwiriye
Nshuti yanjye, niba uhisemo kugumana inzika, ntawe ubabara wundi atari wowe, uta kwihangana kwawe, hamwe nibyo ubuzima bwawe bushobora kungirikira cyane. Ntabwo byakagombye rwose kukugeza aho. Imana irakubwira, " Mubabarire ibicumuro byabo nkuko nanjye nababariye ibyanyu.
Ubutumwa bwatanzwe na Joseph Prince Ministries


text:
40 muri 70 bari barahawe akato muri ADEPR bagaruwemo
Mbere y’uko amatora y’abazayobora Itorero rya Pentekote mu Rwanda (ADEPR) aba kuwa 15 Werurwe 2013, hatangajwe ko mu bantu 70 biganjemo abapasiteri bari barahagaritswe mu itorero bashinjwa ibyaha bitandukanye, 40 muri bo bagaruwe ku mirimo.
Muri abo bagaruwe mu itorero nyuma yo gucibwamo ubwo muri iryo torero harimo amakimbirane, bahise bahabwa imyanya mu Ntara, Uturere n’ahandi mu buyobozi bwa ADEPR.
Ubuyobozi bw’inzibacyuho muri ADEPR nyuma yo gusesa ubwariho, butangaza ko 80% bw’ibyo (...)
Mbere y’uko amatora y’abazayobora Itorero rya Pentekote mu Rwanda (ADEPR) aba kuwa 15 Werurwe 2013, hatangajwe ko mu bantu 70 biganjemo abapasiteri bari barahagaritswe mu itorero bashinjwa ibyaha bitandukanye, 40 muri bo bagaruwe ku mirimo.
Muri abo bagaruwe mu itorero nyuma yo gucibwamo ubwo muri iryo torero harimo amakimbirane, bahise bahabwa imyanya mu Ntara, Uturere n’ahandi mu buyobozi bwa ADEPR.
Ubuyobozi bw’inzibacyuho muri ADEPR nyuma yo gusesa ubwariho, butangaza ko 80% bw’ibyo bwagezeho birimo guhosha amakimbirane mu Itorero, harimo gushyiraho amategeko mashya no kuyavugurura; Umuvugiza wa ADEPR, Pasiteri Sibomana Jean ati “Nibwira ko uko byari bimeze cya gihe atari ko bimeze ubu ngubu.”
Sibomana akomeza avuga ko abari barirukanywe n’ubuyobozi bwavuyeho mbere bongeye kwakira ati “Twashoboye kwakira abari bararenganye twakira ibibazo byabo. Mu bantu twakiriye bagera nko kuri 70, abagera kuri 40 bararenganye turabarenganura. Ikindi ni uko amategeko atari yuuyubatse neza yajyaga yitotomberwa n’abatari bake yasubiwemo aravugururwa.”
Mu mwiherero ADEPR wabereye i Muhanga kuwa 15 na 16 Gashyantare 2013, hemejwe ko ADEPR igira Indembo zihuye n’amazina y’inzego z’ubutegetsi bw’Igihugu, Intara n’Uturere; hanemezwa abayobozi bashya bo kuhayobora bari no muri 40 barenganuwe.
Abo kandi bemerewe kugaruka mu itorero, bemerewe no kuzatora ubuyobozi bushya bw’itorero mu matora azaba kuwa 15 Werurwe 2013.
Abajya mu myanya y’ubuyobozi ku nzego zisanzwe n’inshya zemejwe (Indembo Nshya zijyanye n’Imbibi z’Intara z’Igihugu):
1. Ururembo rw’Umujyi wa Kigali: Rev. Kayijamahe Jean na Rev. Mathias Bimenyimana
2. Urw’Amajyaruguru: Rev. Ntibarikure Jean de Dieu na Rev. Kalisa Emmanuel (wayoboye Kibungo)
3. Urw’Amajyepfo: Rev Kalisa Jean Marie (wari muri Paruwasi ya Runda) na Rev. Thadee Kiza (wari i Kabuga)
4. Urw’Uburasirazuba: Rev. Nsengiyumva Laurien (wari i Gitarama) na Rev. Bushayija Jean Bosco (wari i Gisenyi)
5. Urw’Uburengerazuba: Rev Tharcisse Kajyibwami (wari Cyangugu) na Rev Seth Munyamahoro
Usibye mu Ntara, no mu turere twose 30 turi no mu mitegekerere y’Igihugu uko ari 30, hashyizweyo abayobozi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Uwiteka azaguhindura umutwe ntazaguhindura umurizo
Uwiteka azaguhindura umutwe ntazaguhindura umurizo ; uzaba hejuru gusa ntuzaba hasi…” (Gutegeka Kwa Kabiri 28:13).
Abantu bamwe birabababaza iyo bumva badakunzwe cyangwa badashimwa
n’abandi. Ibi ni ukubera ko kunezerwa kwabo baba bagushingira ku bandi,
maze bahura n’abantu basa n’abatabitayeho bakumva barashwanyaguritse.
Izo si zo nzozi z’Imana ku bizera. Aho gutegereza abantu ngo bakwiteho,
Ishaka ko aba ari wowe wita ku bandi. Ubwo nibwo buryo bwo gutekereza ;
ntugategereze abantu ngo bakwiteho. Ahubwo ujye ubaho uhagaze ku ruhande
rw’abahesha abandi umugisha, ushakishe abantu bakeneye gukundwa no
kwitabwaho.
Ugomba kwibona nk’ukuboko kurambuye kw’Imana ngo guheshe isi yawe
umugisha. Imana yabwiye Aburahamu iti : “Nzaguhindura ubwoko bukomeye,
nzaguha umugisha (wo kwaguka gukomeye mu butoni), nzogeza izina ryawe,
uzabe umugisha (utanga ibyiza mu bandi)” (Itangiriro 12:2). Uri imbuto
ya Aburahamu, kandi wahamagariwe gukwirakwiza ibyiza mu bandi. Niwiga
kwibona utyo, umunezero wawe n’ibyishimo ntabwo bizashingira ku bandi,
ahubwo bizajya bivubuka muri wowe imbere byizane : “Ariko rero imbuto
z’Umwuka ni urukundo n’ibyishimo n’amahoro, no kwihangana no kugira
neza, n’ingeso nziza no kwizera” (Abagalatiya 5:22).
Ishimire kugaragariza abandi urukundo nk’urwo wifuza kubona.
Nugaragaza urukundo, nawe uzakira urukundo. Bibiliya iravuga iti
“Ntimuyobe : Imana ntinegurizwa izuru, kuko ibyo umuntu abiba ari byo
azasarura” (Abagalatiya 6:7). Nubiba imbuto y’urukundo kubwinshi, nta
kabuza uzasarura umusaruro w’urukundo mu bandi ku rugero rwinshi. Kandi
icyiza muri byo, iyo ubibye urukundo ku bwinshi, ni uko utakira urukundo
ruvuye kubo warugaragarije gusa, ahubwo no ku bandi bantu utigeze
umenya mbere.
Isengesho
Data mwiza, urakoze kugaragariza urukundo rwawe isi yanjye none. Uyu
munsi ndahagarara mu mwanya w’akarusho, nanga gutegerereza urukundo
rwanjye n’umwuzuro ku bandi, ahubwo ntanga mu mudendezo urukundo
rw’Imana rwasheshwe mu mutima wanjye, mu Izina rya Yesu.
Amen.
Gucengera Ijambo :
Matayo 5:13-16
Izindi nyigisho, ubuhamya, indirimbo, dusure kuri www.ubugingo.com
Murahasanga inyigisho nyinshi mushobora kumva, gusoma no kureba.
Mushobora kandi kutugezaho inyigisho, ubuhamya, indirimbo na gahunda
z’itorero tukazisakaza ku buntu !
Imana ibahe umugisha !


text:
Muraho neza, Amahoro y’Imana abe muri mwe. Mbanje gushimira uru rubuga ndetse n’abasomyi barwo ko badahwema kubaka imitima imwe yihebye igasubirana ibyiringiro ni muri urwo rwego nanjye nifuje kubagezaho ikibazo mfite ngo mungire inama kuko umutwe umwe ngo wifasha gusara gusa kandi ndabiginze mumfashe.
Ndabasaba inama ku kibazo ngiye kubavira imuzi
Ndi umugore ,ndubatse mfite umugabo tumaranye imyaka ibibiri. Twabanye mukunda cyane kandi nanubu ndamukunda ariko muriyo myaka ibiri nta mahirwe twagize yo kubona umwana kandi turacyamutegereje twihanganye.
Ikibazo rero mfite , hashize iminsi mbona umugabo wanjye yarahindutse bikabije . Ubundi mu busanzwe twari dukundanye cyane, dukumburanye mbese hari umubano ugaragara hagati yanjye nawe ariko muri y’iminsi ibintu byarahindutse. Ndamuhamagara ngo mubaze uko ameze mu kazi akabwira ngo ni busy(arahuze) araza kumpamagara ariko ntibibeho.
Nkongera nkohereza ubutumwa bugufi (sms ) ntayisubize ariko numva ko ari akazi nyine sinabitekerezaho cyane . Yananyitaba akabwira ngo nkupira nitabe umuntu ndaguhamagara nkaheba.
Byaje gukomera aho yaguriye telefoni igezweho (smart phone ). Kuva icyo gihe ahora ahuze cyane . Yaba atashye umwanya munini akawumara kuri chat za whatsapp . Umunsi umwe nza kugira amatsiko yo kumenya abo baba ba chatinga ( bagananira binyuze mu butumwa bugufi bohererezanya ) nsanga n’umukobwa bakorana muri company ( Ikigo ) imwe mbanza kubigenza gake .
Nyuma nza kubona message(ubutumwa) bandikiranye kuri chats umukobwa amushimira ngo” uri umuntu mwiza ngo nariye nanyweye nishimye” nabwo ndatuza. Ndavuga nti buriya ni ifunguro rya saa sita basangiye.Ibiganiro ( chats ) zarakomeje noneho nza gusanga aho umugabo wanjye yamubwiye ngo “uteye ubusambo” n’ibindi byinshi.
Umukobwa nawe ati ” Sha uziko koko unkunda !” Ejo rero nibwo nabonye gaheza ,umukobwa yaramwandikiye ngo” bite ko wabuze?nkeneye amakuru yawe kandi ndagukumbuye” arongera ati sha buriya narishimye” . Twari twicaye turi kureba umupira . Yari yansabye kumuherekeza kureba umupira kandi telefoni ye ninjye nari nyifite nuko nanjye nsubiza uwo mukobwa nti washimishijwe niki? Umugabo wanjye ahita abona ndi kuri chat ahita ayinyaka arakaye cyane , ndayimuha . Nyuma nongera kurebaho nsanga umukobwa yanshubije ati “nzakubwira turi kumwe” umugabo wanjye nawe aramusubiza ngo “sawa”
Nahise numva mbabaye cyane cyakoze ndihangana umupira urarangira turataha nagerageje guhisha amarangamutima yanjye kuko twari twajyanye na muramukazi wanjye. Tugeze mu rugo turi mu cyumba, nibwo nabimubajije ararakara cyane ngo mfata ibintu byo gutebya ( blagues )nkabiremereza ngo kandi kwirakaza no kwivumbura byanjye ngo ntibyamubuza kunca inyuma yabishatse .
Numva ngize umujinya n’uburakari bwinshi numva ko andambiwe ko ntarabyara mu gihe tumaranye, numva nta gaciro mfite mbese nanjye numva ndiyanze cyane.
Ariko kandi twabanye afite umwana yabyaye hanze. Twabanye mbizi kandi numvaga ntakibazo . Agakunda kuvugana nuwo babyaranye cyane kandi umwanya munini ariko numvaga ntacyo bintwaye kuko bagomba kuvugana ariko nkibaza umwanya bavugana nabyo bikanyobera.
Ikindi kandi ntamakuru yuwo mwana menya arampisha cyane kubijyanye nuwo mwana ntabashaka ko hari nicyo twavugana kuriyo ngingo. Ahubwo akanyumvisha ko mucyeka ngo kandi kumucyeka kwanjye ntibyamukura aho yagiye mbese akoresha imvugo yo kunyihebesha gusa.
Ubwo twaraye dutoganye cyane kuburyo bugaragara pe tubwirana amagambo atari meza cyakoze bucyeye namwandikiye musaba imbabazi kandi nisegura ku magambo mabi namubwiye . Kuva ubwo ntacyo yabivuzeho none amarira arenda kunyica aho mba ndi njyenyine nciduka amarira yamanutse.
Ubu sinkibasha gusura abantu kuko bambaza amakuru yanjye amarira akazenga mu maso iwacu ho barumiwe meze nkaho nabibagiwe atari uko mbanze ahubwo arukugirango batabona agahinda mu maso yanjye ,bagashavura .
None Papa wanjye yanyoherereje ubutumwa bugufi ambwira ko yifuza ko tuganira ngo ninshake umwanya musange kukazi tuganire ngo akeneye amakuru yanjye . None ndumva izo mbaraga ntazazibona zo kuganira na Papa kuko byonyine no gusubiza ubutumwa bwe byananiye ndarira.
None basomyi kandi nshuti ndabiginze ngo mubwire icyo nakora kuko nanijwe n’ubuzima bwanjye bwite .Kuba ntarabyara nuko mfite uburwayi kandi bukomeye, nkongeraho uwo mukobwa wiyongereye kuwo babyaranye ,hakiyongeraho ko umugabo atari kunyumva muri iyi iminsi none ndumva nta byiringiro mfite namba.
Ngerageza kujya gusenga Imana nagera munzu y’Imana amarira akambana menshi n’ijambo ry”Imana siryumve ubu nafashe icyemezo cyo kudasubira mu rusengero kuko abantu banyibazaho cyane. Ndihebye kandi mfite agahinda ndabinginze ngo mumbwire”Ese nkore iki? ngo urugo rwanjye rube uko narwifuje?
Agahinda kagiye kunturitsa umutima :”Nabuze urubyaro,umugabo wanjye asigaye anca inyuma yifashishije whatsapp
Muraho neza, Amahoro y’Imana abe muri mwe. Mbanje gushimira uru rubuga ndetse n’abasomyi barwo ko badahwema kubaka imitima imwe yihebye igasubirana ibyiringiro ni muri urwo rwego nanjye nifuje kubagezaho ikibazo mfite ngo mungire inama kuko umutwe umwe ngo wifasha gusara gusa kandi ndabiginze mumfashe.


text:
Ni kenshi abakunzi bacu bahora badusaba ko twababwira impamvu abagore babo batajya bazana amavangingo igihe batera akabariro, bamwe mu babaza iki kibazo bashobora kuba ari bo ba nyirabayazana bacyo. Uyu munsi twagukusanyirije icyagufasha kugirango umugore wawe azane amavangingo
Niba wifuza ko umugore wawe azana amavangingo mu gihe cy’akabariro, ikintu cya mbere usabwa ni ukumutegura bihagije.
Hari abagabo benshi bafite ingeso yo gukora imibonano mpuzabitsina n’abagore babo batabateguye, yakumva we abishatse akumva ko ahuje ibitekerezo n’umugore we nyamara ibi ntaho biba bihuriye na mba.
Ni byiza ko ubanza kumutegura umukorera ibintu byose byatuma yiyumva mu bihe byo gukora imibonano mpuzabitsina nko kumusoma, kumukorakora, ibiganiro byiza, kandi ibi ukabikora igihe kirekire kitari munsi y’iminota byibuze 30 bityo umugore akabanza akiyumvamo igikorwa.
Kugirango umenye neza ko ushobora gutangira igikorwa cy’imibonano, ni uko uzabona imoko z’amabere y’umugore zireze hanyuma amabere na yo agakomera. Ikindi cyakubwira ko umugore wawe yiteguye gukora imibonano, ni uko uzatangira kubona igitsina cye gitangiye kurekura ururenda.
Umugore umaze kwitegura imibonano, usanga yahinduye imvugo aho benshi kuvuga abumbuye umunwa biba bitagishoboka agatangira ndetse no guhumeka insigane, icyo gihe ntakabuza umugore aba yamaze kwitegura gutangira imibonano mpuzabitsina.
Abashakanye rero ndumva musubijwe cyane ko ibi tuba turi kuganira bireba cyane abafite ingo, gusa ntibibujije ko n’undi yabikoresha mu gihe ashaka gushimishwa n’uwo akunda mugihe abifitiye uburenganzira.


text:
Yesu yavuze igikorwa cyose ugirira umuntu neza ari we uba ugikorera. ‘‘Ndababwira ukuri yuko ubwo mwabikoreye umwe muri bene Data boroheje bari hanyuma y’abandi, ari jye mwagikoreye.’’ Matayo 25:40.
Nyuma y’uko umusore w’umutunzi yitondeye amategeko yose, icyo yesu yamusabye ni ugufasha abatishoboye. ‘Nushaka kuba utunganye rwose, genda ugurishe ibyo utunze maze uhe abakene…uhereko uze unkurikire.’ Matayo 19:21.
Birashoboka cyane ko uyu musore yari gufasha abakene benshi, biranashoboka ko yari kuba umwe mu bigishwa ba Yesu, ariko ntibyabaye kubera ko yitaga gusa ku nyungu ze.
Yesu yaciye umugani wa Nyamutunzi waje gupfa akajya ikuzimu. Ntabwo yagiye ikuzimu kubera ko yari umutunzi; icyaha cyabiteye ni ukugira ubugugu. Yaretse umukene Lazaro agahora aryamye ku muryango we, umubiri we wuzuyeho ibisebe, kandi yabaga yishwe n’inzara, ntanamugaburire. Luka 16:19-31.
Zakayo wakaga imisoro myinshi kugira ngo yiyongerere ubutunzi bwe, amaze kwakira Yesu yasobanukiwe ikibazo cye, ahita yitandukanya n’ubugugu yari asanganywe kandi afata icyemezo cyo gukurikira Yesu. Luka 19:1-10.
Umugani w’umukungu w’umupfapfa. Uyu mukungu yari ashishikajwe no guhunika imyaka ye. Aza kubwira umutima we ati, ‘ufite ibintu byinshi bibikiwe imyaka myinshi, ngaho ruhuka, urye unywe, unezerwe.’ Ariko Imana yahise imubwira ko iryo joro ari bunyagwe ubugingo bwe. Luka 12:16-21.
Ntugategereze ko ugera ku munsi wa nyuma ngo ubone gutanga. Fasha abatishoboye n’abari mu byago; imfubyi n’abapfakazi. Yakobo 1:27
Ubundi kensi abantu banezezwa no guhabwa, harubwo bibagirwa ko umugisha uva mu gutanga kuko Bizana umugisha kuruta guhabwa.
Iyo urebye usanga umuntu ugira umutima mwiza wo gutanga akunze kugira igikundiro mu bandi. Bibiliya ivuga ko ineza y’umutu imutera gukundwa.
Yesu nawe yatanze ingero nyinshi, aho yagiye aha abantu batandukanye igisubizo cyo gufasha, kwiga kurekura niba bashaka ubwami bw’Imana.
Ikinejeje nuko hari aho avuga ko iyo neza uba ugize ari we uba uyigiriye kandi azayikwitura. Dukorere byose nk’ababikorera uwo mwami.


text:
Ifumbire ikorwa iturutse ku myanda iva bihingwa no ku nyamaswa. Yongera uburumbuke bw’ubutaka bufasha imyerere y’ibihingwa. Ibikoresho bakoramo ifumbire ni: ibyatsi bibi, imyanda yo mu rugo, imyanda iva ku nkoko, n’ibindi. Hari ubwoko 3 bw’ifumbire:
- Ifumbire y’icyatsi
- Iyo mu murima
- Imborera
- Guhinga ibihingwa bikenera ifumbire y’icyatsi(ibiribwa n’ibitaribwa)
- Reka ibihingwa bikure neza
- Kuvanga ifumbire n’ubutaka
- Kuvanga imyanda y’amatungo n’ibiba bishasha mu kiraro
- Ugenda ubihindura kenshi
- Ushyiramo amazi iyo byumye
- Vanga n’ubutaka
Icyitonderwa: Igihe kuva ufata imyanda y’amatunga ku geza ubonye ifumbire, iterwa n’ubwoko amatungo. Ifumbire iva ku nkoko iyo ivanzemo ibibarizo, imara ibyumweru 7.
Uko ifumbire y’imborera ikorwa:
- Fata ahantu ha metero 4 kuri 4
- Zengurutsaho amahango ane
- Shyiramo imyanda yaboze. Shyiramo indi myanda y’ibihingwa ivanze ikasemo uduce twa santimetero 25.
- Shyiramo imyanda iva ku matungo. Iyi myanda yongera kubora kw’indi myanda.
- Vangamo ukoresheje agati. Komeza ugerekeranye ugeze kuri metro 1.2.
- Pfundikizaho ubutaka usukeho n’amazi.
- Shyiramo agate hagati .
- mu minsi 4 ukoze iyo fumbire, reba niba birimo kubora. Kuramo ka gati urebe nusanga gashyushye kandi gatose umenye ko udusimba dutuma bibora twagezemo. Iyo agtwe gakonje kandi kakaba kumye, ingarani yawe ugomba kongera kuyubaka.
- Senya ingarani yawe nyuma y’ukwezi urebe uburyo bibora.
- Ongera ukundi kwezi.
- Ifumbire izaba ibonetse yo gukoreshwa nyuma y’ibyumweru icumi cyangwa kumi na bibiri.


text:
Umushumba adahari intama ntizagira icyerekezo. ( Igice cya 1) Ev THEOGENE TITO HAGUMA
UMUSHUMBA (PASITORO) ADAHARI ; INTAMA NTIZAGIRA IKEREKEZO (DIRECTION)
Ubwo Yesu yavugaga ngo ninjye mwungeri (mushumba) mwiza yashakaga gusobanura iki? Ijambo umwungeri cg umushumba muri YOHANA 10:11 ni ijambo riva mu rurimi rw’Ikigiriki POIMEN( soma POY-MANE) risobanura umwungeri cg umushumba.
Nuko aha bamwe kuba intumwa ze, n’abandi kuba abahanuzi, n’ abandi kuba ababwiriza butumwa bwiza, n abandi kuba abungeri n abigisha -ABEFESO4:11.
Aha ushobora kubona wowe ubwawe ko ijambo umwungeri cg umushumba rivuga PASITORO. None Yesu yashakaga gusobanura iki ubwo yavugaga ngo “ Ninjye Mwungeri mwiza cg Pasitoro mwiza? Yashakaga kubwira abandi bose bazahamagarirwa kuba abashumba ( abapasitoro) kuzamufataho ikitegererezo cy’ umushumba (pastor) wahamagawe (umvamo umuhamagaro) n Imana.
NTA MUSHUMBA (PASITORO) UHARI; NTA KEREKEZO CYABA GIHARI (NO SHEPHERD-NODIRECTION)
Uyu mwanya cyangwa umuhamagaro w’ubushumba cg ubupasitoro ni uwingenzi kuko udahari ibintu byinshi ndetse byose byakwangirika. Ntanicyakorwa. Mwibuke ko intama zitatatanye cg zitasandaye kubera ko zari zabuze umuhanuzi cyangwa umuvugabutumwa; ahubwo zasandaye kuko nta mu Pasitoro (umwungeri) zari zifite(Matayo 9:36)
Munyumve neza, simvuze ko intumwa, abahanuzi n abavugabutumwa ari nta mumaro. Oya, ni abingenzi, ariko nta mushumba (Pasitoro) mwiza uhari, nta ntama zaboneka mu rwuri.( Without a good pastor, there will be no gathering of God people). Biblia yatubwiye ngo intama zabuze umushumba (pasitoro), zirasandara, ziba distressed and harassed.
NARI NDWAYE UMUTIMA BAMPAMAGARIRA UMUGANGA W AMENYO
Mu buvuzi harimo abaganga b’ amaso (Ophtalmologists) ab’ umutima ( cardiothoracic) n abandi n abandi... Ufite ikibazo cy umutima birumvikana ko utakwitabaza umuganga w amenyo ngo abage umutima wawe!! Nanjye sinabikora. Umuganga w amenyo afite ubumenyi( Speciality) k’umenyo si ku mutima.
Mugihe tugezemo, abantu bayoboka umuntu bitewe n ubumenyi afite; bakamwiyambaza kubwa specialities ziwe. Kandi nawe agafasha abamugana bose akoresheje ubwo bumenyi afite muri we. Ibi mvuze haruguru no munzu y Imana cyangwa mu murimo w Imana ni kimwe. Kuri ubu urasanga abantu bose nako benshi ngo ari abapasitoro; urusengero rumwe ugasangamo abapasitoro 10 nyamara bose nubwo bitwa abungeri atari bo! Ahubwo bafite indi mihamagaro itari ubwungeri.
URAVUGA KO URI PASITORO/ ARE YOU SURE? URUMVA ARI UKURI CYANGWA URASHIDIKANYA!
Mu Isezerano rya Kera, kenshi uwinjiraga mu murimo w’ ubutambyi atariyo mpano ye cyangwa umuhamagaro we yatsindwaga (yicwaga) n’ Imana yera itihanganira akavuyo cyangwa ba rwivanga mu murimo wayo.
Mu myaka 23 maze mu murimo w Imana, nabonye abantu benshi badafite impano y ubupasitoro/ubushumba (shepherding gift) Ugasanga henshi umurimo cyangwa itorero ari intambara gusa ubundi imiyoborere igoranye cyangwa bo ubwabo ibagora...
ABO BAPASITORO SI UKO BADAKIJIJWE CYANGWA ARI BABI. OYA AHUBWO NYINE NI UKO UMUGANGA W AMENYO ADASHOBORA KUBAGA UMUTIMA.
Imana yaduhaye impano zitandukanye mu murimo wayo, tugomba kuyibaza mpano ki yaduhaye, ndetse no kwemerera abo dusangiye urugendo bakatubwira impano cyangwa umuhamagaro batubonamo, natwe ubwacu tukareba iyo twiyumvamo.
Twamara kumenya abo turi bo n icyo twahamagariwe maze tukinjira mu muhamagaro wacu. Sinshaka kubaga imitima narigiye gukura amenyo. “Sinshaka kuba umupasitoro kandi Imana yarampamagariye kuba umucuruzi. Nzacuruza nunguke maze ntere inkunga ibiterane, nsure abashumba mbatere akantu, mbagurire computers, mbemerere transport ya buri kwezi. Kuko Imana yampereye umugisha mu bucuruzi. Ariko nimungira Pasitoro kandi narahamagariwe gucuruza, mbega ngo urusengero ndarugira business....” Aka ni akari gaciyemo. Dukomeze n ikigisho cyacu.
Umwe mu mirimo y umupasitoro/umushumba/umwungeri tuyisanga muri Zaburi 23:3b(ANYOBORA)
IMPANO YO KUYOBORA/GUTWARA NI IKI?
1 Abakorinto 12:28; Biblia ivuga k umpano yo GUTWARA/KUYOBORA. Kuyobora ni GOVERNMENT biva ku Kigiriki KUBERNESIS, bivuga gutwara (steering) kuyobora (guiding. Iyi mpano tubona mu Bakorinto ni imwe n impano y ubushumba ( ubupasitoro).
Nkuko iyi mpano y ubuyobozi niyo gutwara ari yo y ubupasitoro, ubushumba cyangwa ubwungeri ari impano imwe, umurimo wayo ni ukuyobora intama mu cyanya gitoshye ( Green pastures) Iyi mpano y ubuyobozi ( gouvernment) ni iy igiciro si iyo kwigererezwaho n umuntu uwariwe wese ubonetse.
Ibihugu byinshi by isi, byagiye bigwa mu icura burindi ry inzara, intambara n ubukene kubera abayobozi baba batabifitiye ubumenyi n ubunararibonye mbese nta mpano bafite zo kuyobora. Ubuyobozi si ikintu cyoroshye kuko bushobora kuzana urupfu cyangwa ubuzima; ubukene cyangwa uburumbuke.
Mu nzu y Imana naho ni ukwitonda cyane mu guha umuntu intebe y ubushumba ( ubupasitoro) kuko imiyoborere mibi ( poor government) n’abantu badashoboye ( incapable people) mu miyoborere y urusengero ; bashobora kuroha itorero mu ntambara n ubukene bitarangira.
Tugendeye kuri Biblia twavuga dushize amanga ngo:” Igihe kirageze ngo abavugabutumwa (Evangelists) bave mu ntebe zo murusengero no kurwanira ubupasitoro ( kuko siwo muhamagaro wabo) ahubwo bajye hanze gushaka abanyabyaha. Abahanuzi bave mu buyobozi bw insengero babiharire abahawe impano yo kuyobora. Intumwa nazo nizihaguruke zireke gushaka imyanya y ubupasitoro mu nsengero atariwo muhamagaro wazo,ahubwo zijye ahataragera ubutumwa maze zihashinge amatorero ubundi ziyasigire abapasitoro ( abashumba) zikomeze n ahandi. Niba igihugu cyose cyaruzuyemo insengero, intumwa n izijye no muyandi mahanga gucanayo umuriro wa Pentecote. Nta mipaka kuri Yesu.
Ubu ni igihe ngo abapasitoro ( abayobozi) bamenye aho bari kwerekeza intama za Kristo, uko mu myaka 20 itorero rizaba rimaze kungana no kunguka no kwagura amarembo. Ni igihe abapasitoro bagomba kumenya uko umutungo w itorero ugomba gukoreshwa neza (Badgetary allocations).BAKAMENYA AMAFARANGA AGOMBA GUSHYIGIKIRA ABAVUGABUTUMWA BAFITE MU RUSENGERO KUGIRA NGO IVUGABUTUMWA RIGERE KUBATARAKIZWA. BAKAMENYA AMAHERA BASHYIRA MU MURIMO W INTUMWA, KUGIRA NGO ITORERO BAYOBOYE RIBYARE ANDI MATORERO MU GIHUGU NDETSE NO HANZE MU BINDI BIHUGU. BAKAMENYA AMAHERA YO GUTERA INKUNGA ABAHANUZI (reka mvuge abafite impano yo guhanura da !! nekuvuga abahanuzi).
Ubutaha tuzabagezaho igice cya 2 cy’ iyi nyigisho kivuga ngo: NINDE UGOMBA KUYOBORA? NI UMUHANUZI CYANGWA UMUPASITORO? Ntimuzacikweeee....
Ev. THEOGENE TITO HAGUMA


text:
lun.
11
juin
2012
ISOMO RYA MBERE
Isomo ryo mu gitabo cya mbere cy’Abami (1 Bami 19, 9a.11-16)
Umuhanuzi Eliya agera i Horebu, 9ayinjira mu buvumo araharara. 11Uhoraho aravuga ati “Sohoka maze uhagarare ku musozi imbere y’Uhoraho; dore Uhoraho araje.” Ako kanya haza incubi y’umuyaga usatagura imisozi, kandi umenagura amabuye imbere y’Uhoraho, ariko Uhoraho ntiyari muri uwo muyaga. Nyuma y’umuyaga haba umutingito w’isi, ariko Uhoraho ntiyari awurimo. 12Nyuma y’umutingito w’isi haza umuriro, ariko Uhoraho ntiyari awurimo. Noneho nyuma y’umuriro haza akayaga gahuhera. 13Eliya akumvise yipfuka igishura cye mu maso, maze arasohoka ahagarara ku muryango w’ubuvumo. Ijwi riramubaza riti “Eliya, urakora iki hano ?” 14Arasubiza ati “Nagurumanywemo n’ishyaka ryUhoraho, Umugaba w’ingabo, kuko Abayisraheli banze kwita ku Isezerano ryawe, basenya intambiro zawe kandi bicisha inkota abahanuzi bawe; ni jye jyenyine wasigaye none barangenza ngo banyice.” 15Uhoraho aramubwira ati “Genda, usubize inzira wajemo werekeze ku butayu bw’i Damasi. Nugerayo uzasiga amavuta Hazayeli, umwimikire kuba umwami wa Aramu. 16Na Yehu mwene Nimushi uzamusige amavuta, umwimikire kuba umwami wa Israheli. Hanyuma usige amavuta na Elisha mwene Shafati w’i Abeli-Mehola, abe umuhanuzi mu mwanya wawe.”
ZABURI (Zab 27(26), 7-8ab, 8c-9c, 13.14)
Inyik/ Uhoraho, uruhanga rwawe ni rwo nshakashaka !
Uhoraho, umva ijwi ryanjye ndagutakira,
gira ibambe unsubize !
Umutima wanjye wanyibukije ijambo ryawe,
wowe wavuze uti “Nimushakashake uruhanga rwanjye !”
Uhoraho, uruhanga rwawe ni rwo nshakashaka,
ntumpishe uruhanga rwawe !
Wirakara ngo uhinde umuyoboke wawe,
ni wowe muvunyi wanjye.
Nyamara jye nizeye kuzabona ubugiraneza bw’Uhoraho,
mu gihugu cy’abazima.
Ihangane wizigire Uhoraho,
ukomeze umutima ube intwari !
Rwose wiringire Uhoraho.
IBANGONDIRIMBO RIBANZIRIZA IVANJILI (Fil 2, 15-16)
Alleluya Alleluya
Nimwigiremo Ijambo ry’ubugingo,
bityo muzabera abandi urumuri.
Alleluya
IVANJILI
+ Matayo (Mt 5, 27-32)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 27“Mwumvise ko byavuzwe ngo ‘Ntuzasambane’, 28jyeweho mbabwiye ko ureba umugore akamwifuza, mu mutima we aba yamusambanyije. 29Ijisho ryawe ry’iburyo nirikubera impamvu yo gukora icyaha, rinogore urijugunye kure yawe : ikigufitiye akamaro ni ukubura rumwe mu ngingo zawe, aho kubona umubiri wose utawe mu nyenga y’umuriro. 30Niba ikiganza cy’iburyo kigutera gukora icyaha, gice ukijugunye kure yawe : ikiruta ni uko wabura rumwe mu ngingo zawe, aho kubona umubiri wawe wose ugiye mu nyenga y’umuriro. 31Kandi byaravuzwe ngo ‘Usenze umugore we agomba kumuha urwandiko rwo kumusenda’. 32Naho jye mbabwiye ko umuntu wese usenda umugore we – usibye iyo babanaga bitemewe – aba amuteye gusambana ; n’ucyura umugore wasenzwe, aba asambanye.”


text:
Ni gute namenya neza ko ndi gusengera mu bushake bw’Imana?
Abantu benshi bizera ko Imana isubiza isengesho igihe itanze ibyo yasabwe muri iryo sengesho ariko iyo ibyasengewe bitabonetse bikunda kumvikana nk’aho iryo sengesho ritumviswe.
Nyamara ntabwo ari ukuri ahubwo Imana isubiza buri sengesho izamuriwe hari igihe isubiza "yego" cyangwa "tegereza".
Imana yemera gusubiza amasengesho yacu iyo twasengeye mu bushake bwayo. Bibiliya iravuga muri 1 yohana 5:14 iti "Kandi iki nicyo kidutera gutinyuka imbere ye ni uko atwumva iyo dusabye ikintu nk’uko ashaka"
Ese bisobanura iki gusengera mu bushake bw’Imana? gusengera mu bushake bw’Imana ni ugusengera ibintu biyihesha icyubahiro cyangwa se gusenga usaba ibyo bibiliya yerekana neza ko ari ubushake bw’Imana.
Igihe dusengeye ibintu bidahesha Imana icyubahiro cg bitari ubushake bwayo. Imana ntishobora kubiduha twamenya gute ubushake bw’Imana mu byo dusengera?
Yesu kristo mbere y’uko asubira mu ijuru yasize adusezeranije ko atadusize nk’imfubyi ahubwo ko azatwoherereza umufasha ariwe mwuka wera kuri ubu bikaba bitakiri isezerano ukundi ahubwo byabaye impamo kuko twamaze kumuhabwa kandi akaba abana natwe ibihe byose. Bibiliya mu baroma 8:26 haravuga ngo "Kandi irondora imitima izi ibyo umwuka atekereza kuko umwuka asabira abera nkuko Imana ishaka".
Kumenya ubushake bw’Imana rero ni ugusengera mu mwuka wera kuko umwuka wera niwe umenya ubushake bw’Imana uko turushaho kumenya ubushake bw’Imana kuri twe niko turushaho kumenya uko dusenga. yohana 15:7 "nimuguma muri jye amagambo yanjye akaguma muri mwe, musabe icyo mushaka cyose muzagihabwa". Uko turushaho gusengera mu bushake bw’Imana niko izarushaho kudusubiza "YEGO"
Amahoro y’Imana abane namwe!
Shema Prince


text:
abatarabonye awarld nababwirango mushyiremo ingufu ntarirarenga kdi inkonk ihira igihe
njyewe ntawe nanga ariko miziki yabo ntinyura na gato hafi ya bose.
irinde urwangano kuko abantu bakunda couleur zitandukanye bakanaryoherwa bitandukanye
le goût et le couleur ne discute pas chacun å son choit.abantu ntibakunda abahanzi kimwe.mugire amahoro.
uramwanga se nguzamugirute umuntu muzima aratinyuka ngo nanga runaka?
knowless amenshi naye biratwereka ko akora umuziki we ntankomyi rwose nakomereze aho
wajyiye mushyirho amazina.
courage amag
NANGA AMAG
23.03.2013 saa 11:47
BRIAN
nimba wanga amag wa kunda nde koko
2.04.2013 saa 12:53
town man


text:
Muhanga: Imirenge SACCO imaze guteza imbere abayigana
Bamwe mu baturage bo mu karere ka Muhanga batangaza ko bamaze kugirirwa akamaro gakomeye n’imirenge SACCO kuko ibafasha mu bwizigame bwabo aho. Bavuga ko ubufasha kudasesagura amafaranga nk’uko byababagaho na mbere yose. Ibi kandi bikaba bihamywa n’ubuyobozi bw’aka karere kuko buvuga ko uyu mwaka SACCO yitabiriwe cyane.
Buri murenge wose ufite SACCO yaba muri Muhanga ndetse n’ahandi hose mu gihugu. Bigitangira abaturage babanje kutabyumva neza aho bumvaga ko bigoye kuko abenshi baba ari abanyamuryango b’ibindi bigo byo kubitsa no kugurizanya.
Habayeho gusobanura cyane ariko abaturage ubwabo ndetse n’abashinzwe SACCO bemeza ko abaturage benshi bamaze kumva ibyiza byo kwitabira Umurenge SACCO. Amategeko agenga umurenge SACCO avuga ko abanyamuryango bose bangana bitandukanye n’ahandi aho usanga uwatanze umugabane munini ariwe ufite ijambo kurusha abandi.
Mukamudenge, umuturage wadutangarije ko abitsa muri SACCO ya Muhanga avuga ko mbere ataratangira kugana Umurenge SACCO atumvaga na busa akamaro ko kubitsa cyangwa kunyuza umushahara we mu murenge SACCO cyane ko we byari ubwa mbere agannye banki.
Mukamudenge ati: “mbere bampembaga udufaranga mu ntoki nkumva ko mfite inshingano zo kuyarya uko nshatse sinibuke ko n’ejo nzakenera kubaho, ariko basigaye bampembera muri SACCO numva ko ngomba gukuraho ayo nkeneye gusa nta gupfusha ubusa”.
Aha ubuyobozi bw’aka karere buratangaza ko abagana umurenge SACCO bajyenda biyongera umunsi ku wundi kuko magingo aya abamaze kwiyongeraho bageze ku 7773; aba bakaba ari abanyamuryango bashya b’umurenge SACCO.
Ibi kandi ubuyobozi bw’akarere ka Muhanga butangaza ko kuba izi SACCO zarahawe inyubako zisanzuye nabyo biri mu byatumye abazigana biyongera kurushaho.
Mu busanze imirenge SACCO, henshi mu gihugu yakoreraga mu nyubako z’imirenge aho zabaga zidafite ubwinyagamburiro buhagije ariko uyu mwaka ubuyobozi bw’aka karere butangaza ko bumaze gushakira Imirenge SACCO igera kuri itanu aho gukorera indi ibiri nayo ihabwa ibibanza byo kuzubakwamo.
Izi nyubako zikaba zari inyubako za leta zabaga ziri hafi y’imirenge zitagiraga icyo zikorerwamo ndetse n’izindi zakorerwagamo n’imishinga yacyuye igihe, kuri ubu nizo SACCO yagiye igura ikanivugururira.
Aha abaturage bakaba bakomeje gukangurirwa kugana ibigo by’imari birimo n’umurenge SACCO cyangwa n’andi ma banki, cyane ko imirenge SACCO imaze kugira ubushobozi bwuzuye bwo gutanga inguzanyo.


text:
Nuko Uwiteka aramwitegereza aramubwira ati “Genda uko izo mbaraga zawe zingana, ukize Abisirayeli amaboko y’Abamidiyani. Si jye ugutumye?” Abacamanza 6:14
Umusore Gideyoni yumvaga ari muto nta n’ubushobozi afite bwo kurokora ubwoko bw’Imana bwari mu m’amaboko y’Abamidiyani. Uwiteka yamubwiye ati “Genda uko izo mbaraga zawe zingana”.
Ese twe hari igihe twibwira ko ntacyo dushoboye? Hari igihe twibwira ko nta ngufu zihagije dufite?
Hari abatekereza icyo gukora ariko bagacika intege kuko baba bumva batabishobora ariko Imana iradusaba gukora dukoresheje ingufu dufite nayo izadufasha (Abafilipi 4:13).
Dukoreshe ingufu zacu dukora ibyo dushoboye.Niba tudashobora gukora ibyo dushoboye mu bushobozi dufite,ntabwo tuzigera tumenya ingufu z’Imana.
Dukore ibyo dushoboye mu ntege zacu nke, Uwiteka azadushoboza ibikomeye.
Soma Matayo 25:14-30.


text:
NDASWERA ARIKO SINSOHORA
Hari impamvu zitandukanye zishobora gutuma udasohora igihe urimo guhuza igitsina n'umukunzi wawe .Hari impamvu zo mu bitekerezo (psychologique) n'iz'umubiri (physique)
A.IMPAMVU Z'UMUBIRI(PHYSIQUE)
1. Zimwe mu mpamvu zishobora gutuma uswera ariko ntusohore ni ukwikinisha. Kwikinisha bituma umenyera ubwo buryo bwo gusohora ku buryo iyo ubonye umugore bishobora kukugora gusohora kuko ubwo buryo bwo gusohora ushyize imboro mu gituba uba utarabumenyereye. Ni byiza kuba urekeye aho kwikinisha niba ufite inshuti y'umukobwa mu gihe uteganya guhuza igitsina na we.
Mwaramuka muhuje igitsina ukabikora witonze udahubagurika, kugira ngo imboro n'umubiri byawe bimenyere igituba n'umugore.
2.Imiti yo kwa muganga, ibiyobyabwenge, n'inzoga nyinshi mu maraso na byo bishobora gutuma utarangiza
B.IMPAMVU ZO MU BITEKEREZO (PSYCHOLOGIQUE)
1.Kuba udashimishijwe n'umugore hari ikintu umunengaho.
2.Kuba ugereranya umukunzi wawe n'abandi bakunzi wigeze ugasanga bamuruta. Umugabo ashobora kuba afite imboro yashyutswe agaswera ariko iyo mu bitekerezo bye yumva adashimishijwe n'uwo babikorana ashobora kunanirwa gusohora. Cyokora ibi si kenshi ku bagabo ahubwo bikunze kuboneka ku bagore.
3.Kwishyiramo ko udashobora gusohora ukabyihata ku ngufu. Nta kintu cyatuma udashobora gusohora nko kumva ubishaka cyane ukanabyihata.
4.Kumva udashaka kwereka umugore ko uri umunyantege nke (gusohora bituma ucika intege ukamwikubita mu gatuza)
5.Amategeko ari mu mutwe wawe y'idini n'ababyeyi ko guswera ari icyaha cyangwa ari umwanda.
6.Ubwoba bwo gutera umukobwa cyangwa umugore ukunda cyane inda
7. Guswera utinya ko wakandura indwara.
UMUTI
Gerageza gusubiza bimwe mu bibazo navuze hejuru aho ariko icyangombwa ni uguswera udategereje gusohora, ahubwo ko uri mu murimo wo gutanga no kwakira hamwe n'umukunzi wawe. Ugomba kuba ushimishijwe n'uwo mubikorana, utuje, kandi uri mu mutekano ko nta ngaruka mbi uri bugire. Naho ubundi ushobora kwegera muganga uri hafi yawe akakugira inama niba bikomeje kwanga.
1 comment:
- cyiza said...
-
uba mu burayi? ushobora gusanga uba mu bubiligi (USHOBORA GUSANGA UKUNDA KURYA CHOCOLAT), hari ikintu nabonye, iyo nariye chocolat simbasha gusohora, rimwe uzamare nk'icyumweru nta chocolat ukozeho mbere y'uko uswera, wabona na we bigukemuriye ikibazo
- August 4, 2008 at 3:00 AM


text:
Mu gihe biteganijwe ko guhera mu kwezi kwa Nzeri uyu mwaka mu mujyi wa Rusizi hazubakwa imihanda myinshi ya kaburimbo, haravugwa imbogamizi zishobora kwitambika muri iki gikorwa cyangwa zikagikerereza.
Imihanda izubakwa irimo 4 yo mu mujyi rwagati aho bakunze kwita muri Cité, hakaba n’undi uzava nanone mu mujyi rwagati unyura ku biro by’aka karere werekeza ku muhanda munini wa kaburimbo Rusizi- Bugarama, uciye ahari Gereza nkuru ya Rusizi.
Amakuru Imvaho Nshya yabwiwe na bamwe mu batuye aho muri Cité iyi mihanda izaca ariko badashaka ko amazina yabo atangazwa, avuga ko badashobora kwemera ko iyi mihanda yubakwa batishyuwe.
Aba baturage bavuga ubuyobozi bukwiye gukemura ibibazo byose abatuye aho iyo mihanda izaca bafite, ngo niba hari abimurwa bimurwe, usenyewe urupangu yishyurwe, bityo iyi mihanda itangire byose byarangiye.
Nyamara akarere ko kavuga ko aya mafaranga ntayo gafite,ariko ngo abaturage bemeye ko buri wese azigomwa kugira ngo iki gikorwa kizagende neza.
Umwe muri aba baturage yagize ati:“Batubwiye ko uwo umuhanda uzagongera inzu bazaba bamukodeshereje akazubakirwa nyuma, ariko twe ibyo ntitubishaka, kuko kuva mu nzu yawe ngo bagiye kudukodeshereza twumva atari byo.
Nibatwimure bigire inzira, cyangwa bashake ikindi badukorera kuko aha ari kuri gakondo, ariko kubaka umuhanda ntacyo baratubwira byo turumva tutabyemera.”
Umuyobozi w’aka karere Harelimana Frédéc, we avuga ko bagiranye inama n’aba baturage bakomeje kwifuza kuva kera ko bakeneye imihanda ijyanye n’icyerekezo cy’umujyi, bakumvikana ko ufite urupangu azigomwa umuhanda warusenya bakazamwubakira urundi umuhanda umaze kuhaca, uwo inzu igonzwe akazaba ashakiwe aho aba. akazimurwa nyuma mu mezi nibura 6 ubushobozi bubonetse.
Yakomeje ashimangira ko abaturage babyemeye, ariko nyuma ngo barumva amagambo agenda akwira ko aba baturage bisubiyeho.
Ati:“Ibi byo kwisubiraho ni byo bidindiza iterambere kandi intego y’akarere kacu ari ubufatanye mu iterambere.
Ubwo se icyo gihe bwa bufatanye bwaba buri he? Nibakomeza umugaga tuzaba tubiretse tubanze twumvikane na bo kuko tutagomba kubahutaza, ariko kandi bamenye ko bazaba bihemukira.”
Ibi byatumye bamwe bibaza niba iyi mihanda izubakwa cyangwa izasubikwa, ariko hakaba n’amakuru avuga ko abagomba gukora iyi mihanda bamaze gutsindira isoko, ndetse ngo amasezerano yanashyizweho umukono, yemwe ngo n’amafaranga yo kubikora ahari.
Biteganijwe ko iyi mihanda yose izubakwa izatwara akayabo ka miliyoni 440.000 z’amafaranga y’u Rwanda, ayo kwimura aba baturage atarimo, ikazaba yuzuye mu gihe kitarenze umwaka umwe uhereye igihe izaba yatangiriye.
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Kwimurira Akarere mu Murenge wa Gacurabwenge, inyungu ku batuye Kamonyi yose
Nyuma y’aho byemejwe n’Inama Njyanama y’Akarere ka Kamonyi ko kagomba kwimuka aho kakoreraga mu Murenge wa Rukoma kakimukira mu Murenge wa Gacurabwenge, ubuyobozi bw’aka karere buratangaza ko bizaba ari ukugabanya ingendo ku baturage batuye mu Mirenge yose uko ari 12 bafite.
Umuyobozi w’Akarere ka Kamonyi Jacques Rutsinga, avuga ko iyi nyubako izaba igizwe n’amagorofa atatu kandi yujuje ibyangombwa byose, ikaba iherereye ahatagoye kugera.
Rutsinga agira ati "Iyi nyubako ijyanye n’igihe kandi (...)
Nyuma y’aho byemejwe n’Inama Njyanama y’Akarere ka Kamonyi ko kagomba kwimuka aho kakoreraga mu Murenge wa Rukoma kakimukira mu Murenge wa Gacurabwenge, ubuyobozi bw’aka karere buratangaza ko bizaba ari ukugabanya ingendo ku baturage batuye mu Mirenge yose uko ari 12 bafite.
Umuyobozi w’Akarere ka Kamonyi Jacques Rutsinga, avuga ko iyi nyubako izaba igizwe n’amagorofa atatu kandi yujuje ibyangombwa byose, ikaba iherereye ahatagoye kugera.
Rutsinga agira ati "Iyi nyubako ijyanye n’igihe kandi izorohera benshi kubona serivise zitangwa n’Akarere kuko aho twakoreraga hasaga n’ahitaruye cyane umuhanda kandi ari na hato, bityo bikagora abaturage bacu. Ubu tugiye kugashyira hagati ahashobora korohera buri wese aho ava hose mu Mirenge 12 igize aka Karere."
Akomeza avuga ko muri uyu mwaka w’ingengo y’imari bagiye gutangira kubaka kuko bafite amafaranga y’igice cya mbere agera kuri miliyoni 400 azava ku ngengo y’imari 2013-2014.
Uretse ibi kandi byo korohereza abaturage babegereza ubuyobozi bw’Akarere, Umuyobozi w’Akarere ka kamonyi yatangarije IGIHE, ko mu rwego rwo gutinyura abashoramari no kureshya ba mukerarugendo hagiye gutangira kubakwa inzu y’abashyitsi (Guest house) izatwara miliyoni 150 ahitwa ku Ijuru rya Kamonyi, hazwi cyane mu mateka y’igihugu nk’ahantu ndangamateka. Aho hatuye Umwami Yuhi wa III Mazimpaka n’abamukurikiye kugeza kuri Yuhi Musinga. Ni naho hari hatuye Nyomberi, umurashi w’umuheto w’icyamamare wo mu ngabo za Mazimpaka.
Ibi byose kandi biri gukorwa nyuma y’ibindi bikorwa by’indashyikirwa bigenda byesa imihigo mu Karere ka Kamonyi aho ku mwanya wa 2 mu gihugu n’amanota 95.1%.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Yabivuze kuri uyu wa Gatanu, tariki 24 Kamena 2016, mu gikorwa cyo gusoza urugerero rw’intore z’abanyeshuri basoje amashuri yisumbuye bo mu Karere ka Ngororero.
Mukantabana yagize ati «Urugerero ni icyiciro gikomeye ku ntore z’abanyeshuri. Hari byinsi baba batazi bungukira muri ibyo bikorwa, bigatuma bakurana ubumenyi n’ubushake mu kubaka igihugu. Abatitabira urugerero rero ni ibigwari. Ndasaba bagenzi babo bitabiriye, bazadufasha kubacengezamo amatwara yo gukunda igihugu cyabo.»
Muri uyu mwaka wa 2016, mu banyeshuri 1217 bagombaga gukora urugerero muri aka karere, 140 bangana na 11.5% ntibarukoze. Mu batararukoze ngo harimo ab’impamvu zidafatika, ari na bo bahamagarirwa kwisubiraho.
Uretse abanyeshuri bishimira ibiganiro bahabwa mu gihe cy’urugerero hamwe n’ibikorwa bakorera hamwe, abaturage na bo babashimira ko babafasha mu bikorwa biba byarabananiye nk’ibirebana n’isuku.
Umutoni Algentine, umuturage wo mu Murenge wa Muhororo ati «Aba banyeshuri ni bo banyigishije gukora agatanda k’amasahani no gukora akarima k’igikoni keza. Sinarinzi ko kumena imyanda mu ngarani ari ngombwa, njye nayimenaga mu murima, ndabashima rwose.»
Rutazihana Theogene ufite umwana usoje urugerero rw’uyu mwaka, avuga ko umuhungu we yahinduye imyitwarire kubera urugerero n’itorero muri rusange. Ati «Umuhungu wanjye rwose usigaye ubona afite gahunda. Aribwiriza gukora, ntakijya mu gakungu, ntagisinda, mbese nsaba Imana ngo azagume uku.»
Ubuyobozi bw’Itorero mu Karere ka Ngororero buvuga ko uretse kuba izi ntore zunguka ubumenyi, ngo iyo habonetse n’imirimo yihutirwa, zirifashishwa ndetse n’itanga amafaranga izi ntore zikazirikanwa. Bityo, ngo abatitabira ibikorwa by’urugerero baba bahomba byinshi.
Muri rusange, mu Karere ka Ngororero bamaze gutoza intore z’inkomezabigwi 7000, abagera kuri 400 bakaba ari bo batitabiriye ibikorwa by’itorero uko bikwiye.


text:
Inzobere nyinshi mu by’ubuzima zemeza ko muri iyi minsi vitamine B12 ari ikibazo gihangayikishije kuko usanga abaturage bari hejuru ya 60% bahura n’ ikibzo cya Vitamin B12 idahagije mu mibiri kandi iyi ngo ari Vitamin ifite umumaro munini kugira ngo umubiri ubashe gukora neza.
mercola.com ivuga ko umubare munini w’abaturage bahura n’ibi bibazo byo kubura Vitamin B12 mu mubiri usanga ari abantu bakuze, ngo uretse ko hari n’abato bahura n’iki kibazo. Rero ngo iyi vitamine iyo yabaye nkeya cyangwa se ikabura mu mubiri niho usanga umuntu ahorana imbaraga nkeya, umunaniro ndetse n’ubunebwe bidashira. Ibi rero biterwa ahanini n’uko vitamin B12 ikora imirimo myinshi mu mubiri, hanyuma igihe yabuze cyangwa se ikaba nkeya bigatera umubiri kubana n’izo ngaruka ziterwa n’ibura ryayo.
Vitamine B12 ngo ni inkingi y’umubiri kuko iwufasha mu kazi ka buri munsi harimo nko:
• Gufasha umubiri guhamana ikigero cyawo cy’imbaraga (energy),
• Gutuma ubwonko bukora akazi kabwo neza,
• Gufasha umutima gukora no gutera neza,
• Kurinda umubiri umunaniro ukabije no guhangayika,
• Gutuma umuntu abonera ibitotsi ku gihe,
• Gufasha amacellules gukura neza,
• Gufasha umubiri kugumana imbaraga zo kurwanya indwara n’ibindi…
Ngo uko umuntu agenda asatira iminsi y’ubukure ni nako agenda agira Vitamin B12 nkeya mu mubiri. Kandi iri bura rya vitamin B12 rikaba rituma umubiri ugaragaza ibimenyetso by’uko wahungabanye harimo kugira imbaraga nkeya, umunaniro w’ubwonko, kubura ibitotsi ndetse no guhura n’ibibazo by’igogorwa kenshi no kubura umutuzo.
Iki kibazo rero ngo kikaba gikemurwa no gufata amafunguro yose abonekamo iyi vitamin kugira ngo umubiri usubirane ubwimerere.
UMUGANGA.com
Imyororokere
Sobanukirwa n’akamaro Vitamini B12 ifitiye umubiri
Inzobere nyinshi mu by’ubuzima zemeza ko muri iyi minsi vitamine B12 ari ikibazo gihangayikishije kuko usanga abaturage bari hejuru ya 60% bahura n’ ikibzo cya Vitamin B12 idahagije mu mibiri kandi iyi ngo ari Vitamin ifite umumaro munini kugira ngo umubiri ubashe gukora neza.
Labels: ubuzima